Q=10	C=7	SS=3	LS=3	PS=0	DC=3	LC=0	SD=0	BS=5	G0=104	G1=86	G2=54	DLID=az_RU	BODY= Һејванында руһу (нәфси) вармы, әҝәр варса инсанын руһу (нәфси) илә һансы фәргләри вар? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa2380\tArxiv kodu 8598\nҺәр шејдән әввәл гејд етмәк лазымдыр ки, вериләҹәк ҹаваб Һикмәти мүталијјә (Молла Сәдранын фәлсәфәси) нәзәријјәси әсасындадыр. Беләликлә, һәмин нәзәријјә әсасында мөвзуну ики әсли вә бир нечә сөһбәтимизлә бағлы шахәләрдә давам етдиририк.\nБиринҹи һиссә, “һејванда нәфсин олмасы” үнваны илә бир нечә бөлмәдә гәрар тутур:\n1.Нәфслә бағлы бүтүн фәлсәфи бәһсләрдә, гәти олараг һејванда нәфсин олмасы үнваны илә мөвзулар нүмунә кими ачыгланмышдыр. Бүтүн бунлара бахмајараг, бу мөвзуда олунан һәр бир бәһсин өзүнәмәхсус хүсусијјәтләри вар вә бир-бириндән ајрыдырлар.\n2. Һејванын һејванијјәтлији онун нәфсә малик олмасы иләдир. Әҝәр һејваны нәфссиз фәрз етсәк, истәр илк мәрһәләдә, истәрсә дә сонракы мәрһәләләрдә үмумијјәтлә һејван вүҹуда ҝәлмәзди.\n3. Бәзи һејанларда, мәсәлән, бал арысы, һөрүмчәк вә с... нәфсин олмасынын әламәтләри ачыгҹа мүшаһидә олунмаг габилијјәтинә маликдир.\n4. Бу саһәдә елми тәһгигат апаран алимләрин нәзәринә ҝөрә онлар һејванда нәфсин олмасына дәлилләр тапыблар. Мәсәлән, һејванын өз затына һүзури (батини) елми, һејвани һәрәкәтләрдә һејванын ирадәсинин ролунун олмасы, башга аләмдә (ахирәтдә) һејванларын нәфсләринин мәшһур олмасы, бунларын һамысы һејванларда нәфсин олмасыны сүбут едир.\n5. Һејванда нәфсин олмасыны сүбут едән дәлилләрдән бири кими һејванларда мүҹәррәд вә мисали сурәтләрин дәркинин олмасыны гејд едирләр. Һәмчинин, мүхтәлиф әмәлләрин вә тәсирләринин бирмәналы олараг онлардан баш вермәси дә гејд олунур. Бү һагда икинҹи мөвзу “инсанла һејванын нәфсләринин фәргләри” үнваны иләдир. О ҹүмләдән:\nИнсан вә һејван өзләри ҹисми ҹәһәтдән фәрглидир вә инсанын ҹисми һејванынкындан даһа камил вә нормалдыр. Һәмчинин, нәфси ҹәһәтдән дә фәргләнирләр. Бунунла да, инсанла һејванын фәрги башлајыр, о ҹүмләдән, инсанын данышыг гүдрәти вә нитг васитәси илә өз фикрини вә саири ... башгаларына чатдыра билмәси. Јахдур, инсандакы психоложи хүсусијјәтләр, мәсәлән, ҝүлмәк, ағламаг вә саирлә...ону һејвандан фәргләндирир.\nИнсанын елм вә инҹәсәнәт саһәләриндә јарадыҹылыг гүдрәти һејванлардан чохдур. Һәмчинин, инсанла һеванын маһијјәт ҹәһәтдән дә фәрги вар. Јәни, инсан ағыла, һејван исә хәјала маликдир. Бундан әлавә, һејванын нәфсинин бүтүн ирадә вә һәдәфи ҹисми еһтијаҹларынын өдәнмәсидир, амма инсанын нәфсинин нәзәри вә әмәли ҹәһәтдән һансы јүксәклијә вә ҝенишлијә малик олмасыны, һәр кәс өз тәфәккүрү чәрчивәсиндә дәрк едә биләр.\nЈухарыдакы суала ҹаваб Молла Сәдранын вә Һикмәт мүтәалијјәнин фәлсәфәси әсасында арашдырылмышдыр. Мәрһум Молла Сәдранын вә онун мәктәбинин тәрфдарларынын мүхтәлиф әсәрләриндә нәфслә бағлы бәһсләрдә, Гијамәт, елм вә дәрк, јахуд башга сөзлә десәк бу бәһс һаггында “маариф”, ишарәләр вә ачыгламалар ҝөзә дәјир. Беләликлә, һәмин нәзәријјә әсасында мөвзуну ики әсли вә бир нечә диҝәр шахәләрдә давам етдиририк.\nА) Һејванда нәфсин олмасы әсли;\n1.Һејванын нәфси тәбиәт аләминдә олан нәфсләрдән биридир. Үмумијјәтлә, фәлсәфи бәһсләрдә һәр заман нәфсдән сөз ачылырса, өзүнәмәхсус хүсусијјәтләри вә мүстәгил мөвзулары олан әсас, нәбати (битки), һејвани вә инсани нәфсләр нәзәрдә тутулур. Амма, һамысы јеҝанә вә мүштәрәк маһијјәт вә һәгигәтә маликдир. Нәфс руһани вә гејри мадди бир варлыг олуб, бүтүн гисмләри дә руһанидир. Истәр әгли нәфс вә үзвләри, истәр һејвани нәфс вә мисали үзвләри олсун, һамысы руһанидир. (истәрсә дә нәбат вә өз нөвүндән олан үзвләри олмуш олсун)\n2. Һејвани нәфсин верилмәси мадди аләмин сабит мәрһәләләриндән биридир.\nМолла Сәдра о философлардандыр ки, мадди аләмин вүҹуда ҝәлмәсини ән садә мәрһәләдән башлајыб, сон мәрһәләјә кими камил олмасы нәзәријјәсини верир. Бу мәрһәләнин бәзиләриндә сырф мадди тәркиб кифајәт етмир вә гејри мадди бир гүввәјә еһтијаҹ дујулур. О ҹүмләдән, бу мәрһәләләрдән бири дә һејванын вүҹуда ҝәлмәсидир. Бу мәрһәләдә тәркибә бирләшән вә һејваны вүҹуда ҝәтирән гүввә “һејвани нәфс” адланыр. Бәс, һејванын нәфси олмасы гәти олмасындан әлавә, әҝәр һејвани нәфс олмаса һејван вүҹуда ҝәлмәз. Нәфсин һејванын јаранышында онун мадди тәркибинә бирләшмәси мадди аләмин нәзминин ганунларындан биридир. Һәмин ганун инсан вә битки һаггында да доғрудур. Нәфс јахуд, гејри мадди гүввә варлыглары бир-бириндән ајыран ҹәһәтдир. Бәзи варлыгларда, мәсәлән нәбататларда бу гүввәнин олмамасы белә варлыглардан өтрү бир сифәт сајылыр. Бәзиләриндә нәфсин олмасы вә бәзиләриндә исә бу нәфсин мәртәбәләринин мүхтәлифлији бир нөв диҝән варлыгларла онларын фәргләрини ачыглајыр. Битки нәфси ән сон мәртәбәдә гәрар тутур. Инсанын нәфси ән јүкәс сәвијјәдә, һеванын нәфси исә орта һәддә гәрар тутур.\n3. Һејванда нәфсин заһири нишанәләри;\nБәзи һејванларда нәфсин (руһун) бәзи әламәтләри, о ҹүмләдән бал арысынын өз евләрини алтыҝушә шәклиндә тикмәси, һөрүмчәк васитәси илә торларын һөрүлмәси, мејмун вә тутугушунун инсаны јамсыламасы вә саир әсәрләр, һәмчинин, атын зирәклији, ширин һејванлар арасында башчылығы, итин вәфадарлығы, гарғанын һијлә вә мәкрлији вә саир кими... Молла Сәдранын нәзәринә әсасән, һејванларда ҹүзи шүурун олмасынын (нәфсдән мәншә алан) әламәтидир, һәтта онлардан бәзиләриндә бу мәртәбә инсан нәфсинә даһа јахындыр.\n4. Һејванда нәфсин олмасынын елми сүбутлары;\nҺејванлар инсанын нәфси кими мүҹәррәд олан хәјали нәфсләрә маликдир. Һејвани нәфсин бәрхәз мисалы вә мүҹәррәдлији вар. Јәни, һисс вә ағыл аләминин ортасында олан бир мәртәбәјә маликдир. Бу саһәдә нәфсин сон мәтәбәси хәјал вә ваһимәдир. Әслиндә, бу мәртәбә хәјали вә мисали нәфсдир. Һәмин нәфсин мүҹәррәд вә батини олмаг хүсусијјәти сәбәб олур ки, һејвани нәфсин өзүнә һүзури елми олсун. Һалбуки, һеч бир мадди варлыг белә бир истедада малик дејил.\nМәрһум Молла Сәдранын нәзәринә ҝөрә аләмин бүтүн ишләри, һәтта, нәбатат вә ҹамадат да ирадә илә баш верир амма, бу ирадә нәфсдән јухары аләмдән верилир. Бу ирадә, ҹамадат (ҹансыз әшјаларда) вә нәбатат (биткиләрдә) мәҹбури, һејван вә инсанда исә ишләрин илк әввәлинә гәдәр олан мәрһәләсинә вә әмәлин баш вермәсинә гәдәр нәфс васитәси илә олур. Она ҝөрә дә инсан вә һејванын әмәлләри мүхтәлифдир. Һалбуки, нәбатат вә ҹәмадатда бүтүн ишләр адәтән, бир мөвзуда вә сәтһдә олур. Һејванда әмәлләрин илк мәрһәләси хәјал вә ваһимә, инсанда исә әмәли әглдир. Хәјал, ваһимә, әгл вә ирадә вә ...һамысы нәфсин әламәтләриндән олуб, нәфс саһибләри илә гејриләрини бир-бириндән ајыран әсас ҹәһәтдир.\nНәфсин дүнјадакы әламәтләриндән әлавә, ахирәтдә дә руһун, ҹисмин вә нәфс саһибләринин мәһшур олмасы мөвзусуну ачыгламаг олар. Һәмин сәбәбә ҝөрә Гијамәт мөвзусунда бәһс едәнләр алимләр һәмишә, һејванларын да нәфсинин мәшһур олмасы вә бу мөвзунун ҹүзијјатларынын арашдырылмасы үчүн хүсуси бәһс ачмышлар.\n5. Һејванда нәфсин олмасына дәлилләр;\nГәтијјәтлә демәк олар ки, һејванын варлығынын гејри-мадди ҹәһәти дә вардыр. Чүнки, һејванда елә бир гүввә (хәјал гүввәси) вар ки, шәклләри вә мисали сурәтләри дәрк едә билир. Бу сурәтләр ишарә илә һисс олуна билмәзләр. Демәли, бу һисс гүввәләри бу аләмдән дејилләр. (мадди дејилләр) Һәмчинин, бу сурәт вә хәјалларын јерләшдији мәкан да тәбии ки, ишарә илә һисс олунмаз. Нәтиҹә етибары илә һејванын дәрк гүввәси мадди вә мадијјатдан дејилдир. Чүнки, һәр бир ҹисм вә ҹисми шејләр мадди олдуғуна ҝөрә мадди шејләр үзәриндә варлыг тапыр. Һалбуки, хәјал вә мисали зеһни сурәтләр мадди олмајыб вә бу ҹәһәтдән ҹисмани дә дејилләр. Бундан әлавә, һејванларын мүхтәлиф һәрәкәтләри вә әсәрләри һејванларда нәфсин әламәтләри олмасына ән јахшы әгли дәлилләрдән биридир. Чүнки, сырф мадди тәбиәтдән јаранан әсәрләр һәмишә тәкрар олур вә бир јолла баш верир. Амма, әҝәр бу хүсусијјәт башга бир һаләтә дүшүб, һәтта ики һәрәкәтин дә ејни олмасыны мүшаһидә етмәдикдә вә һәр бир һәрәкәти тәбии мејлләринә ујғун иҹра етдикдә әгл һөкм едир ки, бу һәрәкәтләрдә гејри мадди бир гүввәнин дә ролу вардыр.\nб) Инсанла һејванын нәфсинин фәрги;\nӘввәлдә гејд олунду ки, фәлсәфи нәзәрдән маддә аләминдә варлыгларын јаранмасынын өзүнәмәхсус мәрһәләләри вар, садәлији, гатышыглығы вә истедадлары илә фәргләнирләр. Беләликлә, доғрудур ки, һејванын маддәси нәбата (биткиләрә) нисбәтдә даһа әлверишлидир вә һејвани нәфсин гәбул едилмәсинә даһа јахшы шәраит јарадыр, амма һәмин маддә там шәкилдә елә бир орта сәвијјәјә чата биләр ки, инсани нәфси гәбул етмәјә һазыр олсун. Бу артыг елә варлыгдыр ки, өзүндән башга бүтүн јаранмышларын ихтијарыны әлә алмагдан өтрү јараныб вә онун варлығы бүтүн јаранмышларын һәдәфинә чеврилиб.\nИнсан, мәнтиг вә фәлсәфи нәзәрдән затән һејван ҹинсиндән олуб, онун бир нүмунәси олмасына бахмајараг, өзүнүн хүсусијјәтләри илә ади һејвандан елә фәргләнир ки, әҝәр бүтүн һејван нөвләрини тәрәзинин бир ҝөзүнә, инсаны исә диҝәр ҝөзүнә гојсалар, һеч вахт инсанын мәгам вә хүсусијјәти лә мүгајисә олунмаға лајиг олмазлар.\nИнсан данышыр. Руһунда вә фикриндә оланы кәлмәләр вә һәрфләрин көмәји илә (бунлары сајыб гуртармаг олмаз) диҝәринә өтүрүр. Амма, һејванларын истедады, мәсәлән , тутугушу вә саир... јалныз, мүәјјән кәлмәләри һеч бир тәфәккүр етмәдән тәкрарламаг гүдрәтинә маликдир.\nЈахуд, бал арысы вә гарышга кими һејванларда мөвҹуд олан мәһарәтләр о ҹүмләдән, мүхтәлиф әламәтләр вә сәсләр васитәси илә өз хәбәрләрини бир-биринә өтүрмәләри, - јенә дә бүтүн өмүр боју ејни сәвијјәдә тәкрарланмагла јеринә јетирилир. Һалбуки, инсанын бәзи данышыгларыны тәглид васитәси илә өјрәндијинә бахмајараг, һәр бир фәрдин өзүнә ҝөрә мәхсус бәјан вә ачыглама јолу вардыр.\nИнсанын мүһит гаршысында псиоложи әксүл-әмәли онун руһунда вә ҹисминдә мүхтәлиф формаларда ашкар олур. Мәсәлән, надир вә хошаҝәлмәз һадисәләрин мүгабилиндә тәәҹҹүб вә ҝүлүш, нараһатчылыглар гаршысында ағламаг вә гәмләнмәк, пис ишләри ҝөрмәкдән һәја етмәк, кечмиш вә ҝәләҹәјә ҝөрә горхмаг, үмидвар олмаг вә бу әсасда һәјат програмыны гурмаг јалныз, инсана мәхсусдур. Доғрудур ки, гарышганын јајда буғда јығмасы бир нөв ҝәләҹәјә бахыш ҹәһәтдән јүксәк гијмәтләндирмәк олар, амма бир јолла вә ејни вахтда олдуғуна ҝөрә ағыл вә тәфәккүр үзүндән јох, ән чох бир нөв гәризә әсасында олан (фитри) әмәл кими гәбул олунур, һалбуки, инсанын һәрәкәтләринин, мәсәлән, ҝүлмәк, ағламаг вә саир ...мәншәји тамамилә ихтијар, мәсләһәт вә мүхтәлиф өлчүлмүш заман үзүндән олуб, нәзарәт алтына алынмаг габилијјәтинә маликдир. Молла Сәдранин сөјләдији кими фәнн, һүнәр, сәнәт вә јарадыҹылыг әмәли елә гәрибә ишләрдирки, тарих боју инсан һәјатында вүҹуда ҝәлмиш вә инсан өз әли илә дүнјанын үзүнү дәјишмиш, дүнјанын чох ишләринә ја әл атмыш, ја да әл атмаг үзрәдир. Һалбуки, белә ишләрдән зәррә гәдәр дә олса һејванларда мүшаһидә олунмур.\nҺејванын бүтүн һәјат вә варлығыны јалныз мәкан ҹәһәтли һәрәкәт тәшкил едир вә һәрәкәтин әввәл вә сонуну исә һејвандакы хәјал вә ваһимә гүввәси тәјин едир. Һәмчинин, һејванын хәјал вә ваһимә һесабламалары да өзүнә гаршы бир нөв там шәкилдә хүсуси хејирлә нәтиҹәләнир. Һејван, өз бәдәнини хәстәлик вә бәлалардан горумагла, бир тәрәфдән өзүнүн гида, су вә фитри ҹинси еһтијаҹларыны өдәмәклә, диҝәр тәрәфдән исә өз вүҹудуну горумагла варлығынын галмасына чалышыр.\nО сәбәбдән һејванын нәфсинә “хәјали нәфс” дејилир. Бу нәфсин сон мәртәбәси исә инсанын фитрәтинин башланғыҹ нөгтәсидир.\nҺејван о јерә гәдәр һәрәкәт вә инкишаф едә биләр ки, инсанын инсанијјәти ордан башлајыр. Хәјали нәфсин сону әгли ҹәһәтин башланғыҹыдыр. Бу әгли ҹәһәт исә о сәвијјәјә галха биләр ки, тәсәввүрү гејри-мүмүкүндүр. Инсан өз ағлы илә инсан олур, ағылларындан истифадә етмәјән инсанлар һејванијјәт һәдддиндә дә галырлар.\nӘгли бахыш әсасында инсан там шәкилдә мүҹәррәд мәналары дәрк едир, өз билдикләрини билмәдикләриндән ајыра билир. Һисс етдији һәр бир шејдән мәна әлә ҝәтирир, хариҹдән әлә ҝәтирдији бу мәналардан икинҹи мәртәбәдә башга мәналар әлә ҝәтирир вә зеһни јарадыҹылыг габилијјәтинә ҝөрә јүксәк сәвијјәли күлли вә мүҹәррәд мәналара әли чатыр. Бүтүн бунлардан истифадә етмәклә, һөкмләр, гәзавәт вә дәлилләри јанашы гојуб тәфәккүр, фәлсәфә вә мүхтәлиф елмләр саһәсинә гәдәм гојур. Әҝәр инсан бу чылышмаларына давам етсә, ҝүнбәҝүн елминә вә биликләринә әлавәләр олар вә бунунла да ҹисм вә руһдан тәркиб тапмыш, өз әгли вә гејри әгли еһтијаҹларыны өдәмәк ардынҹа олдуғу мәгамдан сырф әгли вә әмәллә әглин бирләшдији мәртәбәјә чатар, бунунла да аләмин бүтүн мәлуматыны өз зеһниндә һазыр ҝөрәр.\nӘсл инсан, өз әмәли саһәсиндә дә бүтүн рәфтар вә һәрәкәтләрини әгли әмәл әсасында тәнзимләјир вә өз јолуну нәзәри әглдән әлә ҝәтирдији мәлуматлар әсасында тәјин едир.\nИсанын нәзәри вә әмәли әгли мадди вә мәнәви саһәләрдә јүксәк сәвијјәдә гүдрәтә маликдир. Инсан өз әгли гүдрәти илә вәсфолунмаз мүмкүнлүкләрә гәдәр чатыр вә дүнјанын үзүнү дәјишир. Бу мәнада инсанын елминдән һеч бир шеј кәнарда галмаз вә ја галмајаҹаг.\nАләмин батинини дә һәмин шиддәт вә мәртәбә илә инсанын әгли таныја биләр. Неҹә ки, бәзи камил инсанлар бу мүһүм мәгама дә чатыб вә бу маарифлә (она ирфан дејилир) Аллаһ-таалаја јахынлашана гәдәр јетишибләр. Јәни, мүлк, әгл, мәләкут вә ҹәбәрут аләмләриндән кечиб инсанын сон тәсәввүрү олан бир мәгама јетишмишләр.\nБүтүн бунлардан мараглысы будур ки, бу ики јоллардан һеч бириси, јәни, аләмин батин вә заһиринин сонуна јетишмәк вә һәр ики ҹәһәтдә ондан истифадә бир-бири илә зиддијјәт тәшкил етмир. Әксинә, инадкарлыг олмадан варлыгларын арашдырылмасы сәбәб олур ки, бу аләми Јараданын әзәмәтинин дәринликләринә јол ачылсын вә ирфан јолунда гәдәм атан шәхсин ирәли атдығы һәр бир аддымында варлыг аләминдә она даһа чох тәфәккүр етмәк габилијјәти верилсин. Јараданын әзәмәтинин нә гәдәр дәрин анланылмасы бу тәфәккүр вә јолун дәринлијиндән асылыдыр.\nДаһа чох мүталиә үчүн әдәбијјат:\n1. Мәһәммәд Шәриф Низамәддин, Әнваријјә, Тәрҹүмә Сөһрәвәрди, Әмир Кәбир нәшријјаты,1358 шәмси или.\nМөвзу: Инсанла һејванын нәфсинин фәрги; сәһ.129-148.\n2. Мәһәммәд Тәги, Ҹәфәри, Мәснәфинин тәфсир, нәгд вә тәһлили, теһран, Ислами нәшријјаты, 1363 шәмси или,\nМөвзу: Һејванын руһу вә әгл, ҹ.10; сәһ.563-612.\n3. Сәдрул-Мәтәллиһин, Дөрд Әсфарда али һикмәт, Бејрут, Дарут әһјаи турасил-әрәби нәшријјаты, дөрдүнҹү чап, 1410-ҹу һиҹри гәмәри или.\nМөвзу: Һејванын руһунун мүҹәррәд олмасынын дәлилләри, ҹ.8; сәһ.42,44.\n4. Әввәлки әдәбијјат;\nМөвзу: инсанла һејванын фәрги, ҹ.9; сәһ.78-82.\n5. Ибраһим Әмини, Өзүнү ислаһ, нәфсин пакланмасы вә тәмизләнмәси, Гум, Шәфәг нәшријјаты, 1376-ҹи шәмси или.\nМөвзу: һејвани вә ннсани руһ, сәһ.12, 15.\n6. Әли, Аллаһ, Вәридхани, Мәбдә вә мәад, (әзәлијјәт вә әбәдијјәт)...Астан Гүдс Рәзәви нәшријјаты, икинҹи чап, 1376-ҹы шәмси или.\nМөвзу: Натиг нәфслә һејвани нәфсин фәргләри, сәһ.283, 285.\n7. Шәһид Мүтәһһәри, Фәлсәфи мәгаләләр, Сәдра нәшријјаты, биринҹи чап, пајыз, 1373-ҹү шәмси или.\nМөвзу: Ҹанлылар вә ҹансызларын фәрги бәһси, инсанла һејванын руһунун фәрги. Руһур әсл олмасы мәгаләси, сәһ.20-25.\n8. Шәһид Мүтәһһәри, Ислам дүнјаҝөрүшүнә мүгәддимә, Гум, Сәдра нәшријјаты,\nМөвзу: Инсан вә һејван, инсан вә иман бахымындан.\n Бу һагда Молла Сәдранын “Рисаләтул-һәшр” китабынын тәрҹүмәси, сәһ.32; Амма, мисалидән мәгсәд ҝәләҹәк бәһсләрдә ачыгланаҹаг.\n Гејри-мадди гүввә одур ки, һәр бир һалда мадди олмасын.\n Молла Сәдра, Шәваһидур-Рубубијјәт, сәһ.187; Вәл-мәбдә вәл-мәад, сәһ.338.\n Молла Сәдра, Шәваһидур-Рубубијјәт, сәһ.237\n Молла Сәдра, Шәваһидур-Рубубијјәт, сәһ.237; Мисбаһ Јәзди, Шәрһ-әсфар, ҹ.8; икинҹи ҹүз, сәһ.79.\n Молла Сәдра, Шәваһидур-Рубубијјәт, сәһ.189.\n Молла Сәдра, Вәл-мәбдә вәл-мәад, сәһ.340.\n Молла Сәдра, Шәваһидур-Рубубијјәт, сәһ.197.\n Муслиһ, Ҹавад, елмун-нәфс ја ... ҹ.1; сәһ.4,5.\n Молла Сәдра, Вәл-мәбдә вәл-мәад, сәһ.365.\n Молла Сәдра, Шәваһидур-Рубубијјәт, сәһ.245.\n Молла Сәдра, Вәл-мәбдә вәл-мәад, сәһ.365; Хаҹуди Мәһәммәд, Әсфар әрбәнин тәрҹүмәси, сәһ.6-75.\n Молла Сәдра, Вәл-мәбдә вәл-мәад, сәһ.367; Хаҹуди Мәһәммәд, Әсфар әрбәнин тәрҹүмәси, сәһ.77.\n Хаҹуди Мәһәммәд, Әсфар әрбәнин тәрҹүмәси, сәһ.77\n Молла Сәдра, Вәл-мәбдә вәл-мәад, сәһ.367; Шәваһидур-Рубубијјәт, сәһ.90-189.\n Молла Сәдра, Шәваһидур-Рубубијјәт, сәһ.213.\n Молла Сәдра, Шәваһидур-Рубубијјәт, сәһ.203.\n Молла Сәдра, Шәваһидур-Рубубијјәт, сәһ.20.\n Шәһид Мүтәһһәри, Мәнзумәнин шәрһи, ҹ.1; сәһ-3-112.\n4787 Təfsir 2010/04/22\n4798 İslam fəlsəfəsi 2008/04/05\n5700 İslam fəlsəfəsi 2011/08/15\n33551 İslam fəlsəfəsi 2008/04/05\n15393 İslam fəlsəfəsi 2010/03/13\n31234 İslam fəlsəfəsi 2009/04/16\n18090 İslam fəlsəfəsi 2011/04/19\n4321 İslam fəlsəfəsi 2009/09/22\n4695 İqtisad fəlsəfəsi\n28758 İzdivac xütbəsi\n5452 Təzə kəlam\n3495 Suyun çatmasının maneələri\n4619 İslam fəlsəfəsi\n5116 Qədim kəlam\n134128 Nizamlar hüquq və əhkam\n102589 Əməli əxlaq\n84700 Nizamlar hüquq və əhkam\n81253 Nizamlar hüquq və əhkam\n67324 Nizamlar hüquq və əhkam\n41264 Hədis elmləri\n40288 Nizamlar hüquq və əhkam\n30433 Əxlaq fəlsəfəsi\n30254 Nizamlar hüquq və əhkam\n28758 Nizamlar hüquq və əhkam


Q=5	C=4	SS=1	LS=1	PS=0	DC=1	LC=0	SD=0	BS=6	G0=176	G1=132	G2=42	DLID=az_RU	BODY=Үзәримиздәки рәһбәрләрә һөрмәт едәк\nАллаһын мәһәббәтиндән һеч вахт ајрылмајаг\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Алманија жест дили Америка жест дили Белиз креолу Боливија жест дили Валенсија Вјетнам Галисија дили Данимарка Дусун Замбија жест дили Зимбабве жест дили Индонезија Индонезија жест дили Исвеч Испанија жест дили Кирибати Колумбија жест дили Конго Куба жест дили Маврики креолу Малта Мјанма Непал Ниас Нидерланд Норвеч Самоа Сејшел креолу Тонга Тувалу Украјна Филиппин жест дили Фиҹи Франса жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили алман алур амһара африкаанс ачоли ајмара баса (Камерун) баск батак (каро) башгырд биак бикол булу варај волајта га газах ган гарачы дили (Шимали Јунаныстан) гарачы дили (Ҹәнуби Јунаныстан) гуарани гуахиро гырғыз дуала еве ермәни занде ибан илок инҝилис ирланд исоко испан италјан кабовердиану кабре каонде карен (сго) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисси кичуа (Имбабура) кичуа (Чимборасо) кореја крио куанјама кјангонде күрд курманҹи (Гафгаз) күрд курманҹи (кирил) лари лаһу лингала лози ломве лувале луганда малај малајалам мамбве-лунгу маҹар мбунда миштек (Ҝерреро) монгол море нага-куки-чин (тиддим) нага-куки-чин (һакһа) нгангела ндебеле ндебеле (Зимбабве) ндонга нзема нсенга нјанека окпе олу конзо пангасинан полјак португал португал (португал) ронга рунјанкоре рус санго себуан сена сепеди сесуто (Ҹәнуби Африка) сидамо сингал словак сотсил суаһили суаһили (Конго) сунда тагалог таи тамил телугу тесо тетела тетум (Дили) тигре ток-писин тумбука урду уруунд урһобо фин фон франсыз чангана(Мозамбик) чех чибемба чилуба чинамванга чинјанја читонга читонга (Зимбабве) чичева чокве шона јао јапон јунан ҹола Һаити креолу Һиндистан жест дили һауса һереро һилигајнон һинд өзбәк\n«Һәр ҹүр инсана һөрмәт един, бүтүн гардашлығы севин, Аллаһдан горхун, падшаһа һөрмәт бәсләјин» (1 БУТРУС 2:17).\n1, 2. а) Биз кимин ҝөстәришләринә табе олмалыјыг? б) Бу фәсилдә һансы суаллары арашдыраҹағыг?\nЈәгин ушаг оланда бәзән валидејнләрин сәнә истәмәдијин бир иши тапшырыблар. Сән валидејнләрини севдијин үчүн билирдин ки, онлара гулаг асмалысан. Амма һәрдән онларын дедијини етмәк истәмирдин.\n2 Биз билирик ки, Атамыз Јеһова бизи севир. О бизим гајғымыза галыр вә һәјатдан зөвг алмағымыз үчүн бизи һәр шејлә тәмин едир. Үстәлик, хошбәхт олмаг үчүн бизә лазым олан ҝөстәришләри верир. Бәзән Јеһова бу ҝөстәришләри бизә инсанларын васитәсилә верир. Биз Јеһованын һакимијјәтинә һөрмәт етмәлијик (Мәсәлләр 24:21). Бәс нәјә ҝөрә бу ҝөстәришләри гәбул етмәк бәзән бизә чәтин олур? Нә үчүн Јеһова биздән ҝөстәришләрә табе олмағы тәләб едир? Јеһованын һакимијјәтинә һөрмәт етдијимизи неҹә ҝөстәририк? (9-ҹу әлавәјә бах.)\nНӘЈӘ ҜӨРӘ ЧӘТИНДИР?\n3, 4. Неҹә олду ки, инсанлар гејри-камил олду? Нәјә ҝөрә бизә ҝөстәришә табе олмаг чәтиндир?\n3 Биз инсанлар үсјанкарлыға мејиллијик. Бу, илк киши вә гадын, Адәмлә Һәвва ҝүнаһ едәндән бәри беләдир. Аллаһ онлары камил јаратмышды. Амма онлар Аллаһын һакимијјәтинә үсјан галдырмагла гејри-камил олдулар. О вахтдан бәри дүнјаја ҝәлән бүтүн инсанлар гејри-камилдирләр. Гејри-камиллијимизин уҹбатындан биз Јеһовадан вә диҝәр инсанлардан алдығымыз ҝөстәришләри гәбул едә билмирик. Бунун диҝәр сәбәби исә одур ки, бу ҝөстәришләри верән инсанлар да гејри-камилдирләр (Јарадылыш 2:15—17; 3:1—7; Зәбур 51:5; Ромалылара 5:12).\n4 Биз гејри-камил олдуғумуз үчүн гүрурланмаға мејиллијик. Гүрур ҝөстәришләрә табе олмағы чәтинләшдирир. Мәсәлән, гәдим Исраилдә Јеһова Мусаны халгына башчы гојмушду. Амма Јеһоваја узун илләр хидмәт етмиш Гарун адлы бир киши гүрурланды вә Мусаја гаршы чох бөјүк һөрмәтсизлик етди. Муса Аллаһын халгына башчылыг етсә дә, гүрурлу инсан дејилди. Муса һаггында дејилир ки, дүнјада онун кими һәлим инсан јох иди. Анҹаг Гарун Мусанын ҝөстәришләрини гәбул едә билмирди. О, һәтта чохлу сајда адамы өзүнә тәрәфдар етмиш вә Мусаја гаршы үсјан галдырмышды. Бәс Гарун вә онун тәрәфдарлары илә нә баш верди? Онлар өлдүләр (Сајлар 12:3; 16:1—3, 31—35). Мүгәддәс Китабда бир чох нүмунәләр вар ки, гүрурун тәһлүкәли олдуғуну ҝөстәрир (2 Салнамәләр 26:16—21; 10-ҹу әлавәјә бах).\n5. Бәзи инсанлар һакимијјәтләриндән неҹә суи-истифадә етмишләр?\n5 Ола билсин, белә бир дејим ешитмисиниз: «Һакимијјәт инсаны позур». Тарих бојунҹа инсанлар өз сәлаһијјәтләриндән суи-истифадә етмишләр. (Ваиз 8:9 ајәсини оху.) Мәсәлән, Јеһова Талуту Исраилин падшаһы сечәндә о чох јахшы, тәвазөкар инсан иди. Амма јаваш-јаваш онун үрәјиндә гүрур, пахыллыг јува салды. Нәтиҹәдә, Талут Давуду, ҝүнаһсыз бир инсаны тәгиб етмәјә башлады (1 Ишмуил 9:20, 21; 10:20—22; 18:7—11). Сонра Давуд падшаһ олду. О, Исраилин ән јахшы падшаһларындан бири олмушду. Амма вахт кечдикҹә Давуд да өз сәлаһијјәтиндән суи-истифадә етди. О, Урјај адлы бир кишинин арвады Бадсәба илә әхлагсызлыг етди. Сонра ҝүнаһыны өрт-басдыр етмәк истәди. Урјајы өн ҹәбһәјә, өлүмә ҝөндәрди (2 Ишмуил 11:1—17).\nЈЕҺОВАНЫН ҺАКИМИЈЈӘТИНӘ ҺӨРМӘТ\n6, 7. а) Јеһоваја олан мәһәббәт бизи нәјә тәшвиг едир? б) Һәтта асан олмајанда да Јеһованын дедијини етмәјә бизә нә көмәк едәҹәк?\n6 Биз Јеһованы севирик, она ҝөрә дә Јеһовадан ҝәлән ҝөстәришләрә бојун әјирик. Үстәлик, биз Јеһованы һәр кәсдән вә һәр шејдән чох севдијимизә ҝөрә Онун гәлбини севиндирмәк истәјирик. (Мәсәлләр 27:11; Марк 12:29, 30 ајәләрини оху.) Адәмлә Һәвва Әдән бағында јашајан вахтдан бәри Шејтан истәјир ки, инсанлар Јеһованын һакимијјәтинә табе олмасынлар вә дүшүнсүнләр ки, Јеһованын бизә нә етмәли олдуғумузу демәјә ихтијары јохдур. Анҹаг биз билирик ки, бу, јаландыр. Биз нөвбәти сөзләрлә разыјыг: «Аллаһымыз Јеһова, Сән шана, шәрәфә, гүдрәтә лајигсән! Чүнки һәр шејин јараданы Сәнсән» (Вәһј 4:11).\n7 Балаҹа оланда јәгин, валидејнләрин сәнә баша салырды ки, истәдин-истәмәдин онлара гулаг асмалысан. Јеһованын хидмәтчиләринә дә бәзән итаәткар олмаг чәтин олур. Анҹаг биз Јеһованы севирик вә Она һөрмәт едирик. Буна ҝөрә дә Она итаәт етмәк үчүн әлимиздән ҝәләни едирик. Иса бизә ҝөзәл нүмунә гојуб. О, асан вә раһат олмајанда да Јеһованын дедијини едирди. Буна ҝөрә дә алныачыглыгла Атасына демишди: «Гој мәним јох, Сәнин истәдијин кими олсун» (Лука 22:42; 11-ҹи әлавәјә бах).\n8. Јеһова һансы үсулларла бизә ҝөстәришләр верир? (« Мәсләһәтә гулаг ас» адлы чәрчивәјә бах.)\n8 Бу ҝүн Јеһова бизә мүхтәлиф јолларла ҝөстәришләр верир. Мәсәлән, О бизә Мүгәддәс Китабы вериб. Һәмчинин јығынҹагда ағсаггаллар тәјин едиб. Јеһова онларын васитәсилә бизә рәһбәрлик едир. Онлара һөрмәт едәндә Јеһованын һакимијјәтинә һөрмәт етдијимизи ҝөстәририк. Онларын көмәјини рәдд етсәк, Јеһованы рәдд етмиш олаҹағыг. Исраиллиләр Мусаны рәдд едәндә Јеһова буна ҹидди јанашды. Јеһованын ҝөзүндә исраиллиләр, санки Онун Өзүнү рәдд етдиләр (Сајлар 14:26, 27; 12-ҹи әлавәјә бах).\nМӘСЛӘҺӘТӘ ГУЛАГ АС\nВАХТАШЫРЫ бизә Мүгәддәс Китаб принсипләринә әсасланан мәсләһәт верирләр. Мәсләһәти гәбул етмәјә мане олан үч сәбәби арашдыраг (Мәсәлләр 19:20).\nБизә елә ҝәлә биләр ки, мәсләһәт бизә аид дејил. Фикирләшә биләрик ки, мәсләһәт верән адам бизим вәзијјәтимизи там баша дүшмүр (Ибраниләрә 12:5). Амма бир анлыг дүшүн, бәлкә, онун бу мәсләһәти вермәјинә тутарлы сәбәб вар (Мәсәлләр 19:3). Мәсләһәтин верилмә сәбәбини баша дүшәндә ону гәбул етмәк асан олур. (Мәсәлләр 4:13 ајәсини оху.)\nМәсләһәтин верилмә тәрзи хошумуза ҝәлмир. Јалныз камил инсан мүкәммәл тәрздә мүкәммәл мәсләһәт верә биләр (Ромалылара 3:23; Јагуб 3:2). Мәсләһәтин верилмә тәрзинә јох, мәсләһәтин өзүнә вә она неҹә әмәл едәҹәјинә фикрини ҹәмлә.\nБизә елә ҝәлә биләр ки, јашымыза вә тәҹрүбәмизә ҝөрә бизим мәсләһәтә еһтијаҹымыз јохдур. Гәдим Исраилдә һәтта падшаһлара да пејғәмбәрләр, каһинләр вә башгалары мәсләһәт верирдиләр (2 Ишмуил 12:1—13; 2 Салнамәләр 26:16—20). Биз Мүгәддәс Китаба әсасланан мәсләһәтә тәвазөкарлыгла гулаг асанда Јеһоваја даһа да јахынлашаҹағыг (Титуса 3:2).\nУнутма ки, Мүгәддәс Китаба әсасланан мәсләһәт Јеһовадан бәхшишдир. Јеһова исә бизи севир вә бизим јахшылығымызы истәјир. Чалыш, мәсләһәти гәбул едиб, әмәл едәсән (Ибраниләрә 12:6—11).\n9. Итаәткарлыгла мәһәббәт арасында һансы әлагә вар?\n9 Бизә рәһбәрлик едәнләрә итаәт едәндә, һәмчинин баҹы-гардашлары севдијимизи ҝөстәририк. Белә бир нүмунәјә бахаг. Тәбии фәлакәт баш верәндә чох вахт хиласедиҹи дәстә бирҝә ишләјир ки, мүмкүн гәдәр чох инсаны хилас едә билсинләр. Бу иши сәмәрәли ҝөрмәк үчүн кимсә бу дәстәнин ишини тәшкил етмәлидир. Дәстә үзвләри исә онун ҝөстәришләринә гулаг асмалыдырлар. Бәс әҝәр дәстә үзвләриндән бири ҝөстәришә әмәл етмәјиб өз истәдијини етсә, неҹә олар? Онун нијјәти тәмиз олса да, ҝөстәришә гулаг асмамасы дәстә үзвләри үчүн проблем јарадар, һәтта онларын јараланмасына сәбәб ола биләр. Әҝәр биз дә Јеһованын вә Онун сәлаһијјәт вердији шәхсләрин ҝөстәришләринә риајәт етмәсәк, башгалары әзијјәт чәкәр. Амма Јеһоваја гулаг асанда гардашларымызы севдијимизи вә Јеһованын гурулушуна һөрмәт етдијимизи ҝөстәририк (1 Коринфлиләрә 12:14, 25, 26).\n10, 11. Инди нәји мүзакирә едәҹәјик?\n10 Јеһова бизә нә бујурурса, бизим јахшылығымыз үчүн бујурур. Биз аиләдә, јығынҹагда, мәмурларла мүнасибәтдә рәһбәрлијә табе оланда һамы хејир тапыр (Ганунун тәкрары 5:16; Ромалылара 13:4; Ефеслиләрә 6:2, 3; Ибраниләрә 13:17).\n11 Јеһованын нәјә ҝөрә башгаларына һөрмәт етмәјимизи истәдијини баша дүшсәк, буну едә биләҹәјик. Һәјатын үч саһәсиндә һөрмәт ҝөстәрмәк чох ваҹибдир. Ҝәл әтрафлы арашдыраг ҝөрәк буну неҹә етмәк олар.\n12. Әр Јеһоваја һөрмәт етдијини неҹә ҝөстәрә биләр?\n12 Јеһова аиләнин банисидир. О, аиләдә һәр кәсә рол вериб. Аиләдә һәр кәс Јеһованын ондан нә истәдијини биләндә һәр шеј өз гајдасында ҝедир вә аилә хошбәхт олур (1 Коринфлиләрә 14:33). Јеһова әри аиләнин башчысы тәјин едиб. Бу о демәкдир ки, о, һәјат јолдашынын вә ушагларынын гајғысына галмалы вә онлара рәһбәрлик етмәлидир. Демәли, әр аиләсинә неҹә бахдығына ҝөрә Јеһованын гаршысында мәсулијјәт дашыјыр. Мәсиһи әр меһрибан, гајғыкеш олмалы вә аиләсилә Исанын јығынҹагла рәфтар етдији кими рәфтар етмәлидир. Әр бу ҹүр даврананда Јеһоваја һөрмәт етдијини ҝөстәрир (Ефеслиләрә 5:23; 13-ҹү әлавәјә бах).\nМәсиһи ата аиләсинин гејдинә галанда Мәсиһдән нүмунә ҝөтүрүр\n13. Гадын башчылыға һөрмәт етдијини неҹә ҝөстәрә биләр?\n13 Мәсиһи гадынын да аиләдә мүһүм вә шәрәфли ролу вар. О, аилә башчысы вәзифәсини иҹра едән әринә дајаг олмалыдыр. Гадын әри илә бирликдә ушагларыны тәрбијә етмәлидир. Ушагларына һөрмәтҹил олмағы өјрәтмәк үчүн өзү бу саһәдә нүмунә гојмалыдыр (Мәсәлләр 1:8). О, әринә һөрмәт етмәли вә онун гәрарларыны дәстәкләмәлидир. Һәтта нәдәсә онунла разылашмајанда да фикрини мүлајим вә һөрмәтҹил шәкилдә ифадә етмәлидир. Мәсиһи гадынын әри иманына шәрик олмајанда онун өзүнәмәхсус чәтинликләри олур. Лакин о, әри илә мәһәббәтлә вә һөрмәтлә рәфтар едәрсә, бәлкә, бир ҝүн о да Јеһованы танымаг вә Она ибадәт етмәк истәјәр. (1 Бутрус 3:1, 2 ајәләрини оху.)\n14. Ушаглар башчылыға һөрмәт етдикләрини неҹә ҝөстәрә биләрләр?\n14 Ушаглар Јеһованын ҝөзүндә дәјәрлидирләр. Онларын мүдафиәјә вә рәһбәрлијә хүсусилә еһтијаҹы вар. Ушаглар валидејнләринә гулаг асанда валидејнләр севинирләр. Ән әсасы, итаәткар олмагла Јеһоваја һөрмәт едирләр вә Ону севиндирирләр (Мәсәлләр 10:1). Бу ҝүн аиләләрин чоху натамамдыр вә валидејн ушағыны тәк бөјүтмәли олур. Бу һәм валидејн үчүн, һәм дә өвладлар үчүн чәтиндир. Амма ушаглар итаәткар оланда, атасына, јахуд анасына көмәк едәндә аиләнин ҝүзәраны јахшы олур. Вәзијјәтдән асылы олмајараг, һеч бир аилә мүкәммәл дејил. Лакин аилә үзвләринин һәр бири Јеһованын ҝөстәришләринә риајәт етсә, аилә хошбәхт ола биләр. Бу исә бүтүн аиләләрин Јараданы олан Јеһоваја шәрәф ҝәтирир (Ефеслиләрә 3:14, 15).\n15. Биз јығынҹагда рәһбәрлијә һөрмәт етдијимизи неҹә ҝөстәрә биләрик?\n15 Јеһова бизә мәсиһи јығынҹағы васитәсилә рәһбәрлик едир. О, мәсиһи јығынҹағы үзәриндә сәлаһијјәти бүтүнлүклә Иса Мәсиһә вериб (Колослулара 1:18). Иса Мәсиһ дә Аллаһын јер үзүндәки халгынын гејдинә галмағы садиг вә ағыллы нөкәрә тапшырыб (Мәтта 24:45—47). Бу ҝүн садиг вә ағыллы нөкәр Рәһбәрлик Шурасыдыр. Рәһбәрлик Шурасы иманымызы мөһкәм сахламаг үчүн бизи вахтлы-вахтындан лазым олан һәр шејлә тәмин едир. Бүтүн дүнјада ағсаггаллар, јығынҹаг хидмәтчиләри вә рајон нәзарәтчиләри јығынҹаглара көмәк едир вә Рәһбәрлик Шурасындан ҝөстәришләр алырлар. Бүтүн бу гардашлар бизим гејдимизә галмаг мәсулијјәтини дашыјыр. Онлар бу мәсулијјәти неҹә јеринә јетирдикләринә ҝөрә Јеһованын гаршысында ҹавабдеһдирләр. Беләликлә, биз бу гардашлара һөрмәт едәндә Јеһоваја һөрмәт едирик. (1 Салоникилиләрә 5:12; Ибраниләрә 13:17 ајәләрини оху; 14-ҹү әлавәјә бах.)\n16. Нәјә ҝөрә демәк олар ки, ағсаггаллар вә јығынҹаг хидмәтчиләри мүгәддәс руһла тәјин олунурлар?\n16 Ағсаггаллар вә јығынҹаг хидмәтчиләри јығынҹаға садиг вә јекдил галмаға көмәк едирләр. Дүздүр, онлар да бизим кими гејри-камил инсанлардыр. Бәс онлар неҹә тәјин олунурлар? Бу гардашлар Мүгәддәс Китабдакы тәләбләрә ҹаваб вермәлидирләр (1 Тимутијә 3:1—7, 12; Титуса 1:5—9). Јеһова мүгәддәс руһу васитәсилә бәзи мөмин инсанлара көмәк етмишди ки, бу кејфијјәтләри гәләмә алсынлар. Ағсаггаллар кимәсә ағсаггал, јахуд јығынҹаг хидмәтчиси тәјинатынын верилиб-верилмәмәсини мүзакирә едәркән дуа едиб Јеһовадан мүгәддәс руһ истәјирләр. Ајдындыр ки, јығынҹаглар Иса Мәсиһин вә Јеһова Аллаһын рәһбәрлијинә табедир (Һәвариләрин ишләри 20:28). Бизә көмәк етмәк вә гајғымыза галмаг үчүн тәјин олунан гардашлар Јеһовадан һәдијјәдир (Ефеслиләрә 4:8).\n17. Баҹы һансы һалларда башыны өртмәлидир вә нә үчүн?\n17 Бәзән јығынҹагда мүәјјән ишләри иҹра етмәк үчүн ағсаггал, јахуд јығынҹаг хидмәтчиси олмур. Бу заман вәфтиз олунмуш башга гардашлар көмәк едә биләрләр. Әҝәр белә гардаш да јохдурса, о заман бу ишләри баҹы ҝөрә биләр. Анҹаг баҹы вәфтиз олунмуш гардашын мәсулијјәтләрини иҹра едәндә башыны өртмәлидир. О, башына јајлыг бағлаја биләр, јахуд папаг гоја биләр (1 Коринфлиләрә 11:3—10). Белә етмәклә о, Јеһованын һәм аиләдә, һәм дә јығынҹагда гојдуғу башчылыг принсипинә һөрмәт етдијини ҝөстәрир. (15-ҹи әлавәјә бах.)\n18, 19. а) Ромалылара 13:1—7 ајәләриндән нә өјрәнирик? б) Һакимијјәтә һөрмәт етдијимизи неҹә ҝөстәририк?\n18 Бу ҝүн Јеһова јол верир ки, һөкумәтин мүәјјән гәдәр сәлаһијјәти олсун. Биз онлара һөрмәтлә јанашмалыјыг. Онлар өлкәләр, иҹмалар тәшкил едирләр ки, раһат фәалијјәт ҝөстәрсинләр вә инсанлары лазыми хидмәтләрлә тәмин етсинләр. Мәсиһиләр Ромалылара 13:1—7 ајәләриндәки сөзләрә табе олурлар. (Ајәләри оху.) Биз һөкумәтә һөрмәт едирик. Јашадығымыз өлкәнин ганунларына табе олуруг. Бура аиләјә, ишә вә әмлака даир ганунлар дахилдир. Мәсәлән, биз һөкумәтин тәләб етдији верҝиләри өдәјирик вә сәнәдләри, әризәләри долдураркән дүзҝүн мәлумат веририк. Бәс әҝәр һөкумәт биздән Аллаһын гануна зидд ҝедән бир шеј тәләб едәрсә, нә етмәлијик? Һәвари Бутрус демишди: «Биз инсанлара јох, һөкмдарымыз Аллаһа итаәт етмәлијик» (Һәвариләрин ишләри 5:28, 29).\n19 Биз дөвләт гуллугчусу илә, мәсәлән, һаким вә ја полислә һәмишә һөрмәтлә рәфтар етмәлијик. Ҝәнҹ мәсиһиләр мүәллимләринә вә диҝәр мәктәб ишчиләринә һөрмәт ҝөстәрмәлидирләр. Иш јериндә, һәтта башга ишчиләр һөрмәтсиз даврансалар да, биз мүдиријјәтә һөрмәт етмәлијик. Белә едәндә һәвари Булусдан нүмунә ҝөтүрдүјүмүзү ҝөстәририк. О, чәтин оланда белә, мәмурларла һөрмәтлә рәфтар едирди (Һәвариләрин ишләри 26:2, 25). Һәтта бизимлә пис даврансалар да, биз һөрмәтҹил олмалыјыг. (Ромалылара 12:17, 18 ајәләрини оху; 1 Бутрус 3:15.)\n20, 21. Инсанлара һөрмәт етмәјин һансы фајдасы вар?\n20 Дүнјада ҝет-ҝедә һөрмәт итир. Амма Јеһованын халгы фәрглидир. Бизим мәгсәдимиз һәр кәсә һөрмәт етмәкдир. Биз һәвари Бутрусун ҝөстәришинә риајәт едирик: «Һәр ҹүр инсана һөрмәт един» (1 Бутрус 2:17). Инсанлара һөрмәт едәндә онлар буну дујурлар. Иса Мәсиһ бизә бујуруб: «Гој сизин дә нурунуз инсанларын гаршысында парласын ки, онлар јахшы ишләринизи ҝөрүб ҝөјдәки Атанызы мәдһ етсинләр» (Мәтта 5:16).\n21 Биз аиләдә, јығынҹагда вә һәјатын диҝәр саһәләриндә һөрмәтлә даврананда инсанларда Јеһова һаггында өјрәнмәк истәји јарана биләр. Инсанлара һөрмәт етмәклә биз Јеһоваја һөрмәт едирик. Бу, Јеһованы севиндирир вә Ону севдијимизи ҝөстәрир.\nМҮГӘДДӘС КИТАБ ПРИНСИПЛӘРИ\n1 ЈЕҺОВА ИНСАНЛАРЫН ВАСИТӘСИЛӘ БИЗӘ ҜӨСТӘРИШЛӘР ВЕРИР\n«Һәр ҹүр инсана һөрмәт един,.. Аллаһдан горхун» (1 Бутрус 2:17).\nРәһбәрлијә табе олмаг нәјә ҝөрә чәтиндир?\nСајлар 16:1—3; Ваиз 8:9; Ромалылара 5:12\nЈеһова бизә ҝөстәришләр вермәк үчүн бизим кими гејри-камил инсанлардан истифадә едир.\nИса итаәткарлыгда мүкәммәл нүмунә гојуб. О, Јеһоваја һәмишә итаәт едирди.\nМәсәлләр 27:11; Марк 12:29, 30\nЈеһоваја мәһәббәт бизи тәшвиг едир ки, Онун тәсис етдији гурулуша һөрмәт едәк. Аиләнин башчысы вар. Мәктәбдә мүәллимләр вар. Јығынҹагда исә ағсаггаллар тәјин олунуб.\n2 АИЛӘ ЈЕҺОВАНЫН ТӘСИС ЕТДИЈИ ГУРУЛУШДУР\n«Мән Атанын гаршысында диз чөкүрәм, кимә ки,.. һәр аилә өз адына ҝөрә борҹлудур» (Ефеслиләрә 3:14, 15).\nНәјә ҝөрә Јеһова аиләдә башчылыға һөрмәт етмәјимизи истәјир?\nЈеһова аилә гурулушуну јарадыб ки, ушаглар тәһлүкәсиз шәраитдә бөјүсүнләр вә һәр кәс бир-бирини севсин.\nМәсәлләр 1:8; 1 Коринфлиләрә 11:3; Ефеслиләрә 6:1—3; 1 Бутрус 3:1\nҺәр кәс өз ролуну иҹра едәндә аилә хошбәхт олур.\n3 ЈЕҺОВА ИСА МӘСИҺӘ ЈЫҒЫНҸАГ ҮЗӘРИНДӘ СӘЛАҺИЈЈӘТ ВЕРИБ\n«Мәсиһ јығынҹағын... башыдыр» (Ефеслиләрә 5:23).\nНәјә ҝөрә биз јығынҹагда рәһбәрлијә табе олмалыјыг?\nИса Мәсиһ садиг вә ағыллы нөкәрин васитәсилә Аллаһын јер үзүндәки халгынын гејдинә галыр.\n1 Салоникилиләрә 5:12; Ибраниләрә 13:17\nАғсаггаллар вә јығынҹаг хидмәтчиләри јығынҹаға мөһкәм галмаға көмәк едирләр. Биз бу гардашларла әмәкдашлыг едәндә Јеһованын һакимијјәтинә һөрмәт етдијимизи ҝөстәририк.\nҺәвариләрин ишләри 20:28\nБиз јығынҹағы дәстәкләјәндә һәр кәс хејир тапыр. Бу, Јеһованын ибадәт етмәк үчүн јаратдығы гурулушдур.\n4 ЈЕҺОВА ҺӨКУМӘТЛӘРӘ МҮӘЈЈӘН ДӘРӘҸӘДӘ СӘЛАҺИЈЈӘТ ВЕРИБ\n«Аллаһын изни олмадан һеч бир һөкумәт мөвҹуд ола билмәз. Бу һөкумәтләр Аллаһын онлара ајырдығы јери тутурлар» (Ромалылара 13:1).\nБиз һөкумәтә һөрмәт етдијимизи неҹә ҝөстәрә биләрик?\nМәтта 5:16; 1 Бутрус 3:15\nБиз һөрмәт етдијимизи әмәлләримизлә вә сөзләримизлә ҝөстәририк. Бу, Јеһованы шәрәфләндирир.\nҺәвариләрин ишләри 26:2, 25; Ромалылара 12:17, 18\nМәсиһиләр јашадыглары өлкәнин ганунларына табе олурлар. Онлар һәтта пис рәфтара мәруз галанда да һөрмәтлә давранырлар.\nМүгәддәс Китабдакы принсипләр сәнә сәлаһијјәтли шәхсләрә табе олмаға көмәк едә биләр.\nМәтта 22:37—39; 26:52; Јәһја 18:36; Һәвариләрин ишләри 5:27—29; Ибраниләрә 10:24, 25\nҺөкумәт сәндән Јеһованын ганунларына зидд ҝедән бир шеји тәләб едәндә кимә табе олаҹағына гәрар вермәлисән.\nЈеһованын Каинаты идарә етмәјә һүгугу чатдығыны дәрк етмәк һәјатыныза неҹә тәсир едәҹәк?\nБу ҝүн Аллаһын халгына ким рәһбәрлик едир?\nИса Мәсиһ давамчыларына сөз вермишди ки, дөврүн јекунуна кими онларла олаҹаг. Бу ҝүн Мәсиһ Аллаһын халгына неҹә рәһбәрлик едир?\nФӘСИЛ 1 Аллаһын әбәди мәһәббәти\nФӘСИЛ 2 Аллаһ гаршысында тәмиз виҹдан\nФӘСИЛ 3 Аллаһы севәнләрлә дост ол\nФӘСИЛ 4 Үзәримиздәки рәһбәрләрә һөрмәт едәк\nФӘСИЛ 5 Дүнјадан ајры дур\nФӘСИЛ 6 Аллаһын бәјәндији әјләнҹә\nФӘСИЛ 7 Һәјата Аллаһын ҝөзү илә бах\nФӘСИЛ 8 Јеһованын халгы тәмиз олмалыдыр\nФӘСИЛ 10 Никаһ — Аллаһын әнамы\nФӘСИЛ 11 Тојдан сонра\nФӘСИЛ 12 «Иманы мөһкәмләндирмәк үчүн јахшы сөз» сөјлә\nФӘСИЛ 13 Бајрам вә адәтләр\nФӘСИЛ 15 Ишиндән зөвг ал\nФӘСИЛ 16 Иблисә гаршы дур\nФӘСИЛ 17 «Аллаһын мәһәббәтиндән ајрылмајын»\nМәтн Електрон нәшрләри јүкләмәк үчүн параметрләр Аллаһын мәһәббәтиндән һеч вахт ајрылмајаг\nКимләрә һөрмәт етмәлијик?\nЈеһованын чобанларына итаәт един


Q=14	C=8	SS=5	LS=2	PS=5	DC=0	LC=0	SD=0	BS=1	G0=32	G1=19	G2=3	DLID=az_RU	BODY=Јунус 1 | Онлајн Мүгәддәс Китаб | Јени дүнја тәрҹүмәси\nЈунус Јеһовадан гачмаг истәјир (1—3)\nДәниздә фыртына (4—6)\nБәланын сәбәбкары Јунусдур (7—13)\nЈунусу дәнизә атырлар (14—16)\nБалыг Јунусу удур (17)\n1 Јеһованын сөзү Амитај оғлу Јунуса*+ назил олду: 2 «Дур, Нејнәваја*+, о бөјүк шәһәрә ҝет вә һөкм хәбәрини орада бәјан ет, чүнки онларын шәр әмәлләри дәрҝаһыма јетишиб». 3 Лакин Јунус Јеһовадан гачмаг үчүн дуруб Таршишә үз тутду. О, Јаффаја енди вә Таршишә ҝедән бир ҝәми тапды. Һаггыны өдәјиб ҝәмијә минди вә Јеһовадан гачмаг үчүн ҝәмидәкиләрлә Таршишә јолланды. 4 Јеһова дәнизин үзәринә ҝүҹлү күләк ҝөндәрди вә дәниздә фыртына гопду. Ҝәми аз гала батаҹагды. 5 Ҝәмичиләр ваһимәјә дүшдүләр вә һәр бири өз аллаһыны көмәјә чағырмаға башлады. Онлар ҝәмини јүнҝүлләшдирмәк үчүн јүкү дәнизә атмаға башладылар.+ Јунус исә ҝәминин анбарына енмиш, узаныб бәрк јухуја ҝетмишди. 6 Ҝәминин капитаны онун јанына ҝәлиб деди: «Нә јатмысан? Дур ајаға, аллаһыны чағыр. Бәлкә, вар олан Аллаһ үзүмүзә бахар, сағ галарыг».+ 7 Ҝәмичиләр бир-бириләринә дедиләр: «Ҝәлин пүшк атаг,+ ҝөрәк бу бәла кимин уҹбатындан башымыза ҝәлиб». Онлар пүшк атдылар, пүшк Јунуса дүшдү.+ 8 Ондан сорушдулар: «Де ҝөрәк бу бәла кимә ҝөрәдир? Нәчисән? Һарадан ҝәлирсән? Вәтәнин һарадыр? Һансы халгдансан?» 9 Јунус ҹаваб верди: «Мән ибранијәм. Дәнизи вә торпағы јарадан ҝөјләрин Аллаһы Јеһованын гулујам*». 10 Онлар даһа чох горхдулар вә дедиләр: «Сән нә етмисән?!» (Онлар Јунусун Јеһовадан гачдығыны билирдиләр, буну өзү онлара данышмышды.) 11 Дәниз ҝетдикҹә ҹошурду. Онда онлар сорушдулар: «Сәнинлә нә едәк ки, дәниз сакитләшсин?» 12 Јунус деди: «Мәни галдырыб дәнизә атын, дәниз сакитләшәҹәк. Чүнки билирәм, бу ҝүҹлү фыртына мәним уҹбатымдан сизи јахалады». 13 Ҝәмичиләр исә вар ҝүҹләри илә авар чәкиб саһилә јан алмаға чалышдылар, амма баҹармадылар, чүнки дәниз ҝет-ҝедә даһа да ҹошурду. 14 Онлар Јеһоваја јалвармаға башладылар: «Амандыр, Јеһова, гојма бу адама ҝөрә мәһв олаг! Гојма ҝүнаһсыз ган үстүмүздә галсын! Чүнки, еј Јеһова, Сән белә истәмисән». 15 Сонра Јунусу галдырыб дәнизә атдылар вә ҹошгун дәниз сакитләшди. 16 Онда бу кишиләр Јеһовадан бәрк горхмаға башладылар+ вә Јеһоваја гурбан ҝәтириб нәзир дедиләр. 17 Јеһова нәһәнҝ бир балыг јетирди вә балыг Јунусу удду. Јунус үч ҝүн, үч ҝеҹә балығын гарнында галды.+\n^ Мәнасы: ҝөјәрчин.\n^ Јахуд Јеһовадан горхурам.


Q=15	C=5	SS=0	LS=5	PS=10	DC=0	LC=0	SD=0	BS=1	G0=16	G1=10	G2=5	DLID=az_RU	BODY=Нәғмәләр нәғмәси 2 | Онлајн Мүгәддәс Китаб | Јени дүнја тәрҹүмәси\nНәғмәләр нәғмәси 2:1—17\n«Мән ади зәфәран ҝүлүјәм»\n«Севҝилим занбаға бәнзәр»\n«Гәлбимдә мәһәббәт ојатмајын» (7)\nЧобанын сөзләри (10б—14)\n«Ҝөзәлим, ҝәл чыхаг ҝедәк» (10б, 13)\nГызын гардашлары (15)\nГыз (16, 17)\n«Мәһбубум мәнимдир, мән дә онун» (16)\n2 «Мән саһилбоју дүзләрдә битән ади зәфәран ҝүлүјәм,Дәрәләрин занбағыјам».+ 2 «Гызлар ичиндә севҝилимТиканлар ичиндә занбаға бәнзәр». 3 «Оғланлар арасында мәһбубумМешә ағаҹлары арасындакы алма ағаҹына бәнзәр. Көлҝәсиндә отурмаг мәнә һәзз верир,Мејвәси дамағымда шириндир. 4 О, мәни зијафәт евинә* ҝәтирди,Мәһәббәти үзәримдә бајраг олду. 5 Мән ешг хәстәсијәм,Кишмишли көкә верин гүввәтләним,+Алма верин ҹана ҝәлим. 6 Сол әли башымын алтындадыр,Сағ әли мәни гуҹаглајыр.+ 7 Еј Јерусәлим гызлары, сизи анд верирәмҸејранлара,+ чөлләрдәки мараллара, Гәлбимдә мәһәббәт ајылтмајын, ојатмајын, өзү ојанмајынҹа.+ 8 Бу, мәһбубумун үнүдүр! Будур өзү, дағлары аша-аша,Тәпәләри атыла-дүшә ҝәлир. 9 Мәһбубум ҹејрана, ҹаван марала бәнзәр.+ Будур, диварын архасында дуруб,Пәнҹәрәдән бојланыр,Шәбәкәдән ичәри бахыр. 10 Мәһбубум дилләниб деди: “Севҝилим, дур,Ҝөзәлим, ҝәл чыхаг ҝедәк. 11 Бах, гыш өтдү, Јағышлар кәсилди, гуртарды. 12 Јурдумуз чичәк ачды,+Будама вахты јетишди,+Гумруларын тәранәси ешидилир.+ 13 Әнҹир ағаҹы јеләнҹири+ ҝәтириб,Үзүм чичәкләјиб әтир сачыр. Севҝилим, дур ҝедәк, Ҝөзәлим, ҝәл ҝедәк. 14 Ај јалчын гајаларда,Гаја ојугларында ҝизләнән ҝөјәрчиним.+Гој ҝөрүм ҹамалыны, динләјим сәсини,+Сәсин мәлаһәтли, гамәтин ҝөзәлдир”».+ 15 «Түлкүләри тутун, о бала түлкүләри,Үзүм бағымызы корлајырлар,Мејнәләр чичәкләјиб». 16 «Мәһбубум мәнимдир, мән дә онун.+ О, сүрүсүнү занбаглар+ ичиндә отарыр.+ 17 Ахшам сәрини дүшмәмиш, көлҝәләр итмәмиш гајыт,Јубанма, еј мәһбубум;Ҹејран кими,+ ҹаван марал+ кими ајрылыг дағларыны* ашыб ҝәл.\n^ Һәрфән: шәраб евинә.\n^ Диҝәр вариант: јарғанлы дағлары. Јахуд Бејтер дағларыны.\nНәғмәләр нәғмәси 2


Q=18	C=0	SS=0	LS=18	PS=0	DC=0	LC=0	SD=0	BS=2	G0=2	G1=2	G2=2	DLID=az_RU	BODY=Nur-az.com - АБШ мәтбуаты: “Бүтүн Сәудијјәнин Гасым Сүлејманы кими ҝенералы јохдур”\n06 Август 2020 15 Зилһиҹҹә 1441 16 Мордад 1399\n08 Нојабр 2016\nАБШ мәтбуаты: “Бүтүн Сәудијјәнин Гасым Сүлејманы кими ҝенералы јохдур”\nАмериканын “Ал-Монитор” сајты Иранын бөлҝәдә ән чох нүфуза саһиб олан өлкә олдуғуну јазыб.\nМәгаләдә даһа сонра Јахын Шәргдә ҝедән дөјүшләрә тохунараг бу аренада Иранын Сәудијјә Әрәбистаныны мәһв етдијини јазыблар.\nМәгаләдә бу ҝүн Јахын Шәргдә баш верәнләри вахтилә Ирагын Сәудијјә Әрәбистанынын тәһрики илә Ирана гаршы 8 иллик мүһарибәсиндә нефтин ојнадығы чиркли ојунларын давамы кими дәјәрләндирибләр: “Ираг Иран мүһарибәсиндә Сәудијјә Әрәбистаны Бағдада милјардларла доллар јардым етди. Әҝәр бу мүһарибәдә Сәудијјә јардым етмәсјди Ираг Иранын гаршысында таб ҝәтирмәјиб чөкәҹәкди.\nО заман әрәб кралы ејны заманда диғәр көрфәз өлкәләрини дә Иран-Ираг савашында Сәддама јардым етмәјә тәһрик едирди”.\nСајт јазыр ки, Иранын Һизбуллаһ ордусу вә Русијанын Сурија һөкумтинә јардым етмәси Сәудијјәнин Суријадакы ҝөзләнтиләрини алт-үст етди. Бу ҝүн бу јардымын сајәсиндә Бәшәр Әсәд даһа ҝүҹлү бир горунмаја саһибди: “Ејни заманда Һизбуллаһ Ријад үчүн бир проблем мәркәзинә чеврилиб. Чүнки Һизбуллаһын Сурија вә Ливандакы уғурлары Әрәбистанын мәнфәәтләрини итирмәсинә сәбәб олду.\nҺизбуллаһын Јәмәндә Әнсәруллаһа вердији мәсләһәтләр дә Сәудијјәјә сыхынты јашадан диҝәр проблемдир”.\nМәгаләдә АБШ-ын сабиг президенти Ҹорҹ Бушун Ирагдакы сијаси маҹәрапәрәстлијинин Сәудијјә вә АБШ үчүн чох дәрин проблемләр јаратдығы да гејд едилир.\n“Ал-Монитор” даһа сонра Иранын Ингилаб Мүһафизәчиләри Ордусунун дүнјада газандығы нүфуза тохунараг гејд едир: “Ејни заманда Сәудијјәнин Иранын Ингилаб Мүһафизәчиләри Ордусу кими гүдрәтли ордусу вә Гасым Сүлејмани кими ҝенералы јохдур”./ветенуҝрунда/\n419 дәфә бахылыб


Q=5	C=0	SS=0	LS=5	PS=0	DC=0	LC=0	SD=0	BS=1	G0=11	G1=11	G2=6	DLID=az_RU	BODY=Иран Азәрбајҹан-Ермәнистан дәмир јолунун бәрпасына наил олмалыдырӘһли Бејт (әлејһимус сәлам) -АБНА- Хәбәр Аҝентлији – Shia News\nИран Азәрбајҹан-Ермәнистан дәмир јолунун бәрпасына наил олмалыдыр\nsentyabr 10, 2021 - 9:43 PM Хәбәрин коду : 1178655 Мәнбә : ABNA24 Link:\n“Иран Дәмир Јоллары”нын кечмиш рәһбәри Азәрбајҹан-Ермәнистан дәмир јолунун бәрпасынын Иран үчүн дә фајдалы олдуғуну билдириб.\nАБНА24 Хәбәр Верир, Мөһсүн Пурсејид Ағаји ИЛНА Хәбәр Аҝентлији илә мүсаһибәдә дејиб: “Әҝәр Ермәнистанла Азәрбајҹан арасында мүнасибәтләр јахшылашарса, сүлһ бәргәрар оларса, Иран-Ермәнистан дәмир јолу лајиһәси актуаллығыны итирәҹәк. Чүнки бу һалда Иранла Ермәнистан арасында дәмир јолу әлагәсинә еһтијаҹ галмајаҹаг. Һесаб едирәм ки, Иранын игтисади дипломатијасы вә васитәчилији илә Иран-Азәрбајҹан-Ермәнистан дәмир јолу јенидән бәрпа едилә биләр. Бу һалда Ҹулфа дәмир јолу маршруту да јенидән ишә дүшәр вә бундан һәр үч өлкә фајдаланар.”\nМөһсүн Пурсејид Ағаји гејд едиб. “Иранла Ермәнистан арасында Ҹулфа үзәриндән Азәрбајҹана, орадан да Ермәнистана ҝедән көһнә дәмир јолу вар иди. Лакин онун бир һиссәси Ермәнистанла Азәрбајҹан арасындакы мүһарибә үзүндән јарарсыз һала дүшүб. Бунунла да үч өлкәни бирләшдирән маршрут кәсилиб”.\nО, Ирандан Ермәнистана башга бир дәмир јолунун олмадығыны хатырладыб: “Нә гәдәр ки, Азәрбајҹанла Ермәнистан арасында там сүлһ јаранмајаҹаг, нәтиҹәдә бу көһнә дәмир јолу бәрпа олунмајаҹаг, бу әлагәни бәрпа етмәк дә мүмкүн олмајаҹаг”.\nИранлы сабиг рәсминин сөзләринә ҝөрә, сон илләрдә јени дәмир јолунун иншасы үчүн Ермәнистанла данышыглар апарылыб вә Ирәван Иранла јени дәмир јолу әлагәсинин гурулмасына бөјүк мараг ҝөстәриб. Амма проблем ондадыр ки, Иран бу лајиһәни тәкбашына һәјата кечирмәк истәмәди. Тәрәфләр арасында јени дәмир јолунун тикинтиси һагда данышыгларын ҝедишиндә мәсәлә белә гојулмушду: Ермәнистан лајиһәнин иншасында мараглыдырса, Иран сәрһәдинә гәдәр дәмир јолунун тикинтисини һәјата кечирмәлидир. Әкс һалда, Иранын ики өлкәнин дәмир јолу әлагәси үчүн чәкдији күлли мигдарда хәрҹләр фајдасыз олаҹаг. Һәр һалда, һәмин илләрдә ики өлкә арасында бу лајиһәјә даир һәр һансы сазиш имзаланмајыб”.\nБүтүн бунларла јанашы, Мөһсүн Пурсејид Ағаји һесаб едир ки, ики өлкә арасында дәмир јолу әлагәсинә о гәдәр дә ҹидди тәлабат јохдур. Башга сөзлә, Иранла Ермәнистан арасында дашымаларын һәҹми јени дәмир јолу хәттинин чәкилишини зәрури етмир.


Q=14	C=10	SS=4	LS=0	PS=2	DC=6	LC=0	SD=0	BS=0	G0=38	G1=16	G2=4	DLID=az_RU	BODY=Иса өлүләри дирилдир — Јаирин гызы вә башгалары | Мүгәддәс Китаб һекајәси\nБУ ГЫЗЫН 12 јашы вар. Иса онун әлиндән тутуб. Гызын анасы илә атасы да јанындадырлар. Һеч билирсән онлар нәјә севинирләр? Ҝәл өјрәнәк.\nГызын атасынын ады Јаирдир. О чох нүфузлу адамдыр. Бир ҝүн онун гызы хәстәләниб јатаға дүшүр, вәзијјәти ҝет-ҝедә писләшир. Јаир илә арвады јаман нараһатдырлар, дејәсән, балаҹа гызлары өләҹәк. Бу гыз онларын ҝөзләринин ағы-гарасы јеҝанә баласыдыр. Буна ҝөрә дә Јаир Исаны ахтармаға јолланыр. О, Исанын мөҹүзәләри һаггында ешидиб.\nЈаир Исаны тапыр. Онун әтрафында чохлу адам вар. Јаир онларын арасындан кечир вә Исанын ајагларына дүшәрәк јалвармаға башлајыр: ‘Гызым јаман хәстәдир. Нә олар, ҝәл ону сағалт’. Иса онунла ҝетмәјә разы олур.\nОнлар јол ҝедәркән, ҹамаат Исанын әтрафында даһа да сыхлашыр. Иса бирдән ајаг сахлајыр. ‘Мәнә ким тохунду?’ дејә сорушур. Иса, өзүндән гүввә чыхдығыны һисс етдијиндән баша дүшүр ки, она кимсә тохунуб. Бәс ким? Бу, 12 илдир ки, бәрк хәстә олан бир гадындыр. О ҝәлиб Исанын палтарына тохунур вә сағалыр!\nИнди Јаир раһатдыр, чүнки Иса үчүн хәстә сағалтмағын нә гәдәр асан олдуғуну өз ҝөзләри илә ҝөрдү. Амма бу вахт она хәбәр чатдырырлар: ‘Артыг Исаны нараһат етмәјә дәјмәз. Гызыныз өлүб’. Иса буну ешидиб Јаирә дејир: ‘Үмидини үзмә, һәр шеј јахшы олаҹаг’.\nОнлар Јаирин евинә ҝәләндә ҹамаат бәрк ағлашыр. Иса дејир: ‘Ағламајын. Ушаг өлмәјиб. О садәҹә јатыр’. Амма онлар Исаја ҝүлүб ону лаға гојурлар, чүнки гызын өлдүјүнү билирләр.\nИса гызын ата-анасыны вә һәвариләрдән үчүнү ҝөтүрүб гыз олан отаға ҝирир. О, ушағын әлиндән тутуб дејир: ‘Ајаға галх!’ Будур, гыз һәјата гајыдыр. О ајаға галхыб јеримәјә башлајыр! Бах елә буна ҝөрә дә онун атасы илә анасынын севинҹи ашыб-дашыр.\nИса башга инсанлары да дирилдиб. Мүгәддәс Китабда дејилир ки, онун илк дирилтдији адам Наин шәһәриндә јашајан дул гадынын оғлу олуб. Даһа сонра Иса Мәрјәм вә Марта адлы ики баҹынын гардашы Лазары дирилтди. Иса Падшаһ оланда, өлмүш сајсыз-һесабсыз инсанлары дирилдәҹәк. Буна севинмәли дејиликми?\nЛука 8:40–56; 7:11–17; Јәһја 11:17–44.\nПејғәмбәр дул гадынын оғлуну дирилдир\nИса пејғәмбәрин мөҹүзәсини ҝөрәнләр бу мөҹүзәләрин нә мәна кәсб етдијини анлајырлар


Q=6	C=6	SS=0	LS=0	PS=0	DC=3	LC=0	SD=0	BS=2	G0=21	G1=12	G2=8	DLID=az_RU	BODY=Nur-az.com - 650 мин ҝизли иш јери?\n09 Октјабр 2014\n650 мин ҝизли иш јери?\nИлһам Әлијев Назирләр Кабинетинин 2014-ҹү илин 9 ајынын сосиал-игтисади инкишафынын јекунларына һәср олунмуш иҹлас кечириб. Јенә ејни сөзләр дејилиб, бәнзәр рәгәмләр садаланыб. Јенә дә иш јерләринин ачылмасы илә бағлы артым өнә чәкилиб. Бу һакимијјәт көһнә үслубуну, тәрзини, үсулуну азаҹыг да дәјишмир. Сијаси бахышлар ајдындыр, иш јерләри илә бағлы рәгәмләр артдыгҹа сијаси мәһбусларын сајы да артыр, амма сосиал-игтисади мәсәләләрдә дә јанашмалар дәјишмир. Һәр дәфә ејни тәдбирләр, һәр дәфә инкишаф барәдә нитгләр, һәр дәфә дә халгын ҝерчәк дуруму, өлкәдәки дәһшәтли коррупсија вә инһисар һагда сусгунлуг.\nИлһам Әлијев јенә иш јерләринин артдығыны дејиб: “Өтән 9 ајда Азәрбајҹанда 100 мин јени иш јери ачылыб. Бунунла да сон 10 илдә ачылан јени иш јерләринин сајы 1 милјон 300 минә чатыб”.\nБиз јенә дә рәсми рәгәмләрә мүраҹиәт едәк. Һәтта рәсми рәгәмләр дә буну тәсдигләмир. Дөвләт Статистика Комитәсинин сајтында “Әмәк базарынын әсас сосиал-игтисади ҝөстәриҹиләри” бөлүмүндә “Ыгтисадијјатда мәшғул олан әһалинин сајы” адлы ҹәдвәлә бахаг. Бу ҹәдвәл илләр үзрә ишләјән әһалинин сајыны, јәни һәм дә өлкә әһалисинин саһиб олдуғу реал иш јерләринин сајыны ҝөстәрир. Ҹәдвәлдә һәр шеј неҹә вар сахланылыб. Орада һәмчинин 2003-дән 2013-ә гәдәр бүтүн илләрә аид ҝөстәриҹиләр вар, јәни онун васитәсилә ишләјән әһалинин, јахуд да иш јерләринин илләр үзрә артымыны да ҝөрә биләрик.\nҸәдвәлдәки рәгәмләрә бахаг (мәнбә:Â һттп://www.стат.ҝов.аз/соурҹе/лабоур/):\n1.6 Игтисадијјатда мәшғул олан әһалинин сајы\nМәшғул әһалинин сајы\n11 ил әрзиндә, јәни 2003-ҹү илдән 2013-ҹү илә гәдәр ишләјәнләрин сајындакы артымы тапаг. Сонунҹу ҝөстәриҹидән 2003-ҹү илә аид ҝөстәриҹини чыхаг. 4521,2 - 3972,6 = 548,6. Демәли, 11 ил әрзиндә ишләјәнләрин сајы 548600 нәфәр чохалыб. Буилки артымы да (100 мин) әлавә етсәк, 648600 едир.\nСон 10 ил әрзиндә 1 милјон 300 мин јени иш јери ачылса да, сон 12 илдә ишләјәнләрин сајында артым 648600 олуб, дүз ики дәфә аз. Бәс галан иш јерләриндә ким чалышыр? Хариҹдән ҝәләнләрми? 650 мин хариҹдән ҝәлән ишчи вармы өлкәдә?Â Мүмкүн дејил ахы. Бу гәдәр инсан ҝизлими ишләјир ки, биз онлары ҝөрмүрүк.\nБәлкә галан 650 миндән артыг иш јерләри дә доғрудан ачылыб, амма орда ишләјән јохдур? Бәс бу неҹә олур?Â\nОртаја чыхан тәзадла бағлы дәфәләрлә јазсаг да, Дөвләт Статистика Комитәси өз рәгәмләринин сијаси рәһбәрлијин сөјләдикләри илә ҹидди тәзад тәшкил етдијинә изаһ вермир.Â Затән, бир изаһ да јохдур. Шиширтмә ортададыр. Дејәсән, һеч ону тәкзиб дә етмәк истәмирләр.


Q=17	C=17	SS=2	LS=0	PS=2	DC=2	LC=0	SD=0	BS=0	G0=28	G1=10	G2=2	DLID=az_RU	BODY=Адәт вә Һәвва. Илк киши вә гадын | Мүгәддәс китаб һекајәси\nБУ ШӘКИЛ әввәлкиндән нә илә фәргләнир? Бәли, бурада инсанлары ҝөрүрүк. Онлар илк киши вә гадындыр. Бәс онлары ким јарадыб? Әлбәттә, Аллаһ. Сән Онун адыны билирсән? Аллаһын ады Јеһовадыр. Кишинин ады Адәм, гадынынкы исә Һәввадыр.\nЈеһова Аллаһ Адәми белә јаратды: О, јердән бир гәдәр торпаг ҝөтүрдү вә ондан камил инсан бәдәни дүзәлтди. Сонра Аллаһ онун бурнуна үфүрдү вә Адәм јашамаға башлады.\nЈеһова Аллаһ Адәмә бир иш тапшырды. О, бүтүн һејванлара ад вермәли иди. Ҝөрүнүр, һејванларын һамысына ујғун ад сечмәк үчүн Адәм онлары узун мүддәт мүшаһидә етмишди. О, һејванлара ад верәркән бир шејә диггәт јетирмәјә башлады. Билирсән нәјә?\nҺејванларын һамысы ҹүт јашајырды. Бағда ата фил вә ана фил, ата шир вә ана шир варды. Амма Адәмә бәнзәјәни јох иди. Бунун үчүн, Јеһова Адәми дәрин јухуја верди, сонра онун габырғаларындан бирини ҝөтүрдү. Јеһова һәмин габырғадан бир гадын дүзәлтди вә о, Адәмин арвады олду.\nАдәм неҹә дә хошбәхт иди! Һәвванын да нә гәдәр хошбәхт олдуғуну тәсәввүр ет. Ахы Јеһова она да ҝөзәл бағда јашамаға иҹазә верди! Инди онларын ушаглары ола биләрди вә онлар бирликдә хошбәхт јашаја биләрдиләр.\nЈеһова истәјирди ки, Адәмлә Һәвва әбәди јашасын вә бүтүн јер үзүнү Еден бағы кими ҝөзәл етсинләр. Јәгин Адәмлә Һәвва бу һагда дүшүнәндә чох севинирдиләр. Сән дә бүтүн дүнјаны ҝөзәл бир бағ һалына салмаг истәмәздинми? Лакин Адәмлә Һәвванын севинҹи чох чәкмәди. Ҝәл бунун сәбәбини өјрәнәк.\nЈешаја 42:8 (КМ); Јарадылыш 1:26–31; 2:7–25.


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=4	G2=2	DLID=az_RU	BODY=iyul 14, 2021 - 11:22 PM Хәбәрин коду : 1160635 Мәнбә : АБНА Хәбәр Аҝентлији Link:\n1990-ҹы илләрдә кечмиш Југославијанын парчаланмасы илә бу әразидә бир нечә мүстәгил республика јаранды ки, онлардан да бири Боснија вә Һерсоговина иди. Боснија вә Һерсоговинада әслиндә ејни көкәнли олан, анҹаг дин вә мәзһәбин ајырдығы үч халг (бошнаклар мүсәлман, хорватлар католик, сербләр исә православ идиләр) бир-бирләринә гаршы савашырдылар.\n1995-ҹи ил ијулун 6-да серб гүввәләри Сребренитса үзәринә һүҹума кечдиләр. Һүҹумлара ҝенерал Ратко Младич башчылыг едирди. Ијулун 11-дә серб гүввәләри Сребренитсаја дахил олдулар. Минләрлә бошнак серб гулдурларын әлиндән ҹаныны гуртара билмәди.


Q=17	C=7	SS=0	LS=7	PS=7	DC=0	LC=0	SD=0	BS=1	G0=26	G1=11	G2=5	DLID=az_RU	BODY=Јарадылыш 33 | Онлајн Мүгәддәс Китаб | Јени дүнја тәрҹүмәси\nЈагубун Ејслә ҝөрүшү (1—16)\nЈагуб Сиһама ҝедир (17—20)\n33 Јагуб бир дә бахыб ҝөрдү ки, Ејс ҝәлир, јанында да дөрд јүз нәфәр адам.+ Онда о, Ләјанын, Рәһиләнин вә ики кәнизин ушагларыны ајырды.+ 2 Кәнизләри ушаглары илә бирликдә габаға,+ Ләја илә ушагларыны онлардан сонра,+ ән ахырда исә Рәһилә+ илә Јусифи гојду. 3 Өзү исә габаға кечди вә гардашына јахынлашанадәк једди дәфә тәзим етди. 4 Ејс исә онун габағына гачды, бојнуна сарылыб өпдү. Икиси дә зүлүм-зүлүм ағлады. 5 Ејс башыны галдырыб гадынлары вә ушаглары ҝөрәндә сорушду: «Бунлар кимдир?» Јагуб деди: «Аллаһын сәнин гулуна бәхш етдији өвладлардыр».+ 6 Онда кәнизләр ушаглары илә ирәли чыхыб тәзим етдиләр. 7 Ләја да ушаглары илә габаға чыхыб тәзим етди. Ән ахырда Јусифлә Рәһилә јахынлашыб тәзим етдиләр.+ 8 Ејс сорушду: «Габағыма чыхан о адамлар, сүрүләр нә иди белә?»+ Јагуб: «Сәнин илтифатыны газанмаг истәјирдим, ағам»,+ — дејә ҹаваб верди. 9 Онда Ејс деди: «Мәним бәс дејинҹә малым-мүлкүм вар, гардаш.+ Гој сәнин малын өзүнә галсын». 10 Јагуб исә хаһиш етди: «Илтифат ејлә, аға, һәдијјәләри гәбул ет. Сән ки мәни меһрибанлыгла гаршыладын, сәнин үзүнү ҝөрәндә, елә бил, Аллаһын үзүнү ҝөрмүш олдум.+ 11 Бу һәдијјәләрсә сәнә бәсләдијим хош арзуларын изһарыдыр.+ Нә олар, онлары ҝөтүр, чүнки Аллаһын лүтфү сајәсиндә һәр шејим вар».+ Јагуб о гәдәр тәкид етди ки, ахырда Ејс һәдијјәләри ҝөтүрдү. 12 Сонра Ејс деди: «Ҝәл јола дүшәк. Мән сизин габағынызҹа ҝедәрәм». 13 Јагуб исә деди: «Ағам, ҝөрүрсән ушаглар балаҹадыр.+ Үстәлик, мал-гаранын ичәрисиндә јаныбалалылары вар. Сүрүләри бир ҝүн бәрк говсалар, һамысы гырылар. 14 Гој ағам ҝетсин, биз исә јаваш-јаваш сүрүнүн, ушагларын ајағы илә јеријиб Саирә, ағамын јанына ҝәләрик».+ 15 Ејс деди: «Онда гој адамларымдан бир нечәси сәнин јанында галсын». Јагуб исә ҹаваб верди: «Буна нә ҝәрәк вар? Сән ки мәнә илтифат ҝөстәрдин, бу, мәним бәсимдир». 16 Беләликлә, Ејс һәмин ҝүн Саирә гајытды. 17 Јагуб Суггута+ ҝетди. Орада өзүнә ев, сүрүләри үчүн чардаглар тикди. Буна ҝөрә дә о јерин адыны Суггут* гојду. 18 Фәддан-Арамдан+ чыхдыгдан сонра Јагуб сағ-саламат Кәнан+ дијарындакы Сиһам+ шәһәринә ҝәлиб чыхды. Орада шәһәрин јахынлығында чадырларыны гурду. 19 О, Сиһамын атасы Һамурун оғулларына јүз геситаһ* вериб чадырларыны гурдуғу торпағын бир һиссәсини алды.+ 20 Сонра орада бир гурбанҝаһ дүзәлдиб она Ил-Илаһ-Исраил* адыны верди.+\n^ Мәнасы: чардаглар.\n^ Мәнасы: Аллаһ — Исраилин Аллаһы.


Q=14	C=8	SS=8	LS=5	PS=0	DC=0	LC=0	SD=0	BS=1	G0=19	G1=18	G2=10	DLID=az_RU	BODY=ДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Валенсија Вјетнам Гренландија Данимарка Индонезија Исвеч Камбоҹа Литва Македонија Малта Мјанма Непал Нидерланд Норвеч Раратонга Соломон Адалары пиҹини Таити Тонга Увеа Уелс Украјна Фарер Чин (мандарин, садәләшдирилмиш) Чин (мандарин, әнәнәви) албан алман амһара африкаанс ашағы алман баса (Камерун) баск батак (тоба) болгар булу венда га газах ган гуарани гырғыз еве ермәни ермәни (гәрб) естон зулу ибо иврит илок инҝилис испан италјан каонде карен (сго) каталан кечуа (Куско) кикујју кинјаруанда кирунди кореја коса латыш лингала лози малагаси малај малајалам мам мајја маҹар нага-куки-чин (һакһа) науатл (Хуастека) науатл (мәркәзи) нгабар ндебеле (Зимбабве) нзема оромо полјак португал пәнҹаб румын рус сапотек (Истм) себуан серб серб (латын) сетсвана сингал словак словен суаһили таи татар таҹик телугу тетум (Дили) тив тигре тотонак тохолабал тсонга түрк урду ујғур (кирил) фанте фарс фин франсыз хорват чех читонга (Малави) чичева чол шона јапон јоруба јунан ҝүрҹү Һаити креолу һауса һилигајнон әрәб өзбәк\n2016 хидмәт или * үчүн һесабат\nЈеһованын Шаһидләринин үмуми сајы\nЈеһованын Шаһидләринин тәблиғ етдији әразиләрин сајы\nКимләри тәшкилатын үзвү һесаб едирсиниз?\nҺәр ај Аллаһын Падшаһлығы һаггында хош хәбәри фәал шәкилдә тәблиғ едән кәсләри Јеһованын Шаһиди һесаб едирик (Мәтта 24:14). Бураја Јеһованын Шаһиди кими вәфтиз олунуб-олунмамасындан асылы олмајараг, тәблиғ етмәк үчүн тәлим алмыш һәр кәс дахилдир.\nТәшкилатын үзвү олмаг үчүн пул ианә етмәк лазымдыр?\nХејр. Јеһованын Шаһиди олмаг вә ја тәшкилатымызда һансыса сәлаһијјәтә саһиб олмаг пул ианәләри илә һәлл олунмур (Һәвариләрин ишләри 8:18—20). Әслиндә, әксәр ианәләр аноним олараг верилир. Һәр Шаһид истәјиндән вә шәраитиндән асылы олараг, вахтыны, гүввәсини вә имканларыны үмумдүнја ишинә сәрф едир (2 Коринфлиләрә 9:7).\nНә гәдәр инсанын шаһидлик ишиндә фәал иштирак етдијини неҹә мүәјјән едирсиниз?\nШаһидләр һәр ај тәблиғ фәалијјәтләри илә бағлы јерли јығынҹаға һесабат верир. Һесабатын верилмәси көнүллүдүр.\nЈығынҹағын һесабатлары топланыр вә үмуми рәгәм јерли филиала ҝөндәрилир. Филиаллар исә һәр өлкә вә ја әразинин үмуми һесабатыны үмумдүнја баш идарәмизә ҝөндәрир.\nҺәр хидмәт илинин сонунда * һәмин ил әрзиндә һәр өлкәдә Јеһованын Шаһидләринин ән јүксәк сајы мүәјјән олунур. Бу рәгәмләр үст-үстә ҝәлинир вә бүтүн дүнјадакы Јеһованын Шаһидләринин үмуми сајы бәлли олур. Һәр өлкә барәдә дәгиг һесабатлар, о ҹүмләдән тәблиғ ишиндә баш вермиш мараглы һадисәләр «Јеһованын Шаһидләринин иллик фәалијјәти» китабында гәләмә алыныр. Бу һесабатлар, биринҹи әсрдәки илк мәсиһиләр кими, бизи дә руһландырыр (Һәвариләрин ишләри 2:41; 4:4; 15:3).\nТәшкилатын тәдбир вә ҝөрүшләриндә иштирак едән, лакин тәблиғ етмәјән кәсләри тәшкилата үзв һесаб едирсинизми?\nБелә инсанлары Јеһованын Шаһидләринин сајына дахил етмәсәк дә, онлары ибадәт ҝөрүшләримиздә ҝөрмәјә шадыг. Онларын чоху Иса Мәсиһин өлүмүнү анма мәрасиминдә иштирак едир. Беләҹә, бу тәдбирдә иштирак едәнләрлә Јеһованын Шаһидләри арасындакы сај фәрги ачыг-ајдын ҝөрүнүр. 2016 илдә кечирилән анма мәрасиминдә 20 085 142 нәфәр иштирак етмишди.\nЕләләри дә вар ки, ибадәт ҝөрүшләримиздә иштирак етмәсәләр дә, пулсуз Мүгәддәс Китаб дәрсләриндән фајдаланырлар. 2016 илдә һәр ај орта һесабла 10 115 264 Мүгәддәс Китаб дәрси кечирилиб вә онлардан бәзиләриндә ејни вахтда бир нечә нәфәр иштирак едиб.\nНәјә ҝөрә дөвләтин һесабатында Јеһованын Шаһидләринин сајы сизин һесабатыныздакы сајдан јүксәкдир?\nДөвләтин сијаһыјаалма бүросу һесабат тәртиб едәркән, адәтән, инсанлардан һансы динә мәнсуб олдуглары илә бағлы сорғу кечирир. Мәсәлән, АБШ Сијаһыјаалма Бүросу билдирир ки, онлар арашдырманы фактлар әсасында јох, «респондентләрин өзләрини һәр һансы бир дини иҹмаја үзв сајмалары әсасында мүәјјән едирләр». Бунун әксинә олараг, Јеһованын Шаһидләри олан бизләр өзләрини Јеһованын Шаһиди кими гәләмә верән кәсләри јох, јалныз тәблиғ едән вә бу фәалијјәти һаггында һесабат верән кәсләри сијаһыја дахил едирик.\n^ абз. 2 Хидмәт или сентјабрын 1-дән башлајыр вә нөвбәти ил августун 31-ә гәдәр давам едир. Мәсәлән, 2015-ҹи хидмәт или 2014-ҹү ил сентјабрын 1-дән 2015-ҹи ил августун 31-дәк олан мүддәти өзүнә дахил едир.\n^ абз. 16 Хидмәт или сентјабрын 1-дән башлајыр вә нөвбәти ил августун 31-ә гәдәр давам едир. Мәсәлән, 2015-ҹи хидмәт или 2014-ҹү ил сентјабрын 1-дән 2015-ҹи ил августун 31-дәк олан мүддәти әһатә едир.


Q=11	C=5	SS=3	LS=3	PS=3	DC=3	LC=0	SD=0	BS=4	G0=23	G1=17	G2=10	DLID=az_RU	BODY=Јадыныздадырмы?—Ијун 2017 | Тәлим\nЈеһова Аллаһ һәр дәрдимиздә бизә тәсәлли верир\nГој Аллаһын вердији хәзинәјә мәһәббәтиниз сојумасын\nҜејимә јох, ҝејинәнә бахын\nСүлһјарадансыныз, јохса сүлһјаран?\nАғылсыз кишинин ағыллы арвады\nМүһүм мәсәләни унутмајын\nЈеһованын һакимијјәтинин тәрәфиндә дурун!\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кенија жест дили Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тонга Тувалу Уелс Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дуала дхолуо еве едо ермәни естон ефик занде зулу ибанаг ибо иврит илок инҝилис исланд исоко испан италјан кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\nҜөзәтчи гүлләси (тәлим нәшри) | ијун 2017\n«Ҝөзәтчи гүлләси»нин сон сајларыны диггәтлә охумусунузса, ашағыдакы суаллара ҹаваб вермәјә чалышын.\nГардашлар, мәсәлән, рајон нәзарәтчиләри вә јығынҹаг ағсаггаллары тәшкилатдан ҝәлән ҝөстәришләрә неҹә јанашмалыдырлар?\nГардашлар бу ҝөстәришләрә дәрһал табе олмалыдырлар. Онлар өзләринә нөвбәти суаллары верә биләрләр: «Мән әтрафымдакы инсанларын руһани ҹәһәтдән мөһкәмләнмәјинә көмәк едирәм? Мәсул гардашларын ҝөстәришләринә дәрһал әмәл едирәм?» (w16.11 с. 11).\nМәсиһиләр Бабил әсарәтинә нә вахт дүшүб?\nБу, һәвариләр өләндән дәрһал сонра баш вермишди. Һәмин вахт руһаниләр синфи јаранды. Килсә вә дөвләт дөнүк мәсиһилији дәстәкләјир, буғдаја бәнзәр мәсиһиләрин сәсини боғмаға чалышырды. Амма 1914-ҹү илә гәдәрки онилликләр әрзиндә мәсһ олунмуш мәсиһиләр бу әсарәтдән чыхмаға башламышды (w16.11 с. 23—25).\nЛефевр д’Етаплын әсәрини әһәмијјәтли едән нә иди?\n1520-ҹи илләр әрзиндә Лефевр Мүгәддәс Китабы франсыз дилинә тәрҹүмә етмишди ки, франсыз халгы ону сәрбәст охуја билсин. Онун Мүгәддәс Китаб ајәләринә вердији изаһатын Мартин Лүтерә, Вилјам Тиндала вә Жан Калвинә ҝүҹлү тәсири олмушду (wp16.6 с. 10—12).\n«Ҹисмани истәкләр һаггында дүшүнмәк» вә «руһани шејләр барәсиндә дүшүнмәк» арасында һансы фәрг вар? (Ром. 8:6)\nҸисмани истәкләр һаггында дүшүнмәк одур ки, инсанын фикри-зикри ҝүнаһлы арзуларын јанында олур, даим бәдәнин истәкләри барәдә данышыр. Руһани шејләр барәсиндә дүшүнән инсан исә диггәтини Аллаһын ишинә ҹәмләјир вә Онун дүшүнҹә тәрзинә јијәләнмәјә чалышыр. Бу ҹүр мәсиһи мүгәддәс руһа онун дүшүнҹәсинә һаким кәсилмәјә јол верир. Ҹисмани истәкләр һаггында дүшүнмәк өлүм, руһани шејләр барәсиндә дүшмәк исә һәјат вә сүлһ ҝәтирир (w16.12 с. 15—17).\nНараһатчылығы неҹә азалтмаг олар?\nМүһүм шејләри өн плана гојун, өзүнүзә гаршы чох тәләбкар олмајын, һәр ҝүн динҹәлмәк үчүн вахт ајырын, Јеһованын јаратдыгларыны сејр един, јумор һиссини горујун, мүнтәзәм идманла мәшғул олун вә јухуја кифајәт гәдәр вахт ајырын (w16.12 с. 22, 23).\n«Һәнуг иманы сајәсиндә көчүрүлдү ки, өлүмү ҝөрмәсин» (Ибр. 11:5). Бу нә демәкдир?\nҜөрүнүр, Јеһова Һәнуг пејғәмбәри өлүм јухусуна елә гәрг етди ки, о, өлдүјүнү һисс етмәди (wp17.1 с. 12, 13).\nНәјә ҝөрә тәвазөкарлыг дәјәрдән дүшмәјән хүсусијјәтдир?\nТәвазөкар олмаг өзүнә објектив јанашмаг, өз мәһдудијјәтләрини танымаг демәкдир. Тәвазөкар инсан башгалары илә өз һәддини билән тәрздә давраныр вә ҝөрдүјү ишин әһәмијјәтини шиширтмир (w17.01 с. 18).\nБиринҹи әсрдә вә бу ҝүн Рәһбәрлик Шурасыны Јеһова Аллаһын идарә етдијинә һансы сүбутлар вар?\nБиринҹи әсрдә Рәһбәрлик Шурасы мүгәддәс руһун сајәсиндә Мүгәддәс Китабдакы һәгигәтләри баша дүшмүшдү. Онлар мәләкләрин көмәји илә тәблиғ ишинә нәзарәт едир вә гәрар верәндә Аллаһын Кәламына әсасланырдылар. Бу амилләр бу ҝүн фәалијјәт ҝөстәрән Рәһбәрлик Шурасына да аиддир (w17.02 с. 26—28).\nҺансы дөрд амил бизә фидјә гурбанлығынын гәдрини билмәјә көмәк едир?\n1) Ону ким вериб; 2) һансы мәгсәдлә верилиб; 3) ону верән бундан өтрү нәләрдән кечиб вә 4) верилән һәдијјәјә нә дәрәҹәдә еһтијаҹымыз вар иди. Бу амилләрин үзәриндә дүшүнмәк ваҹибдир (wp17.2 с. 4—6).\nМәсиһи вердији гәрары дәјишә биләр?\nМәсиһи вердији сөзүн үстүндә дурмалыдыр. Амма һәрдән вердијимиз гәрарлара јенидән бахмаг лазым ҝәлә биләр. Нејнәва әһалиси төвбә едәндән сонра Јеһова онларла бағлы вердији гәрары дәјишди. Биз дә вәзијјәт дәјишәндә вә ја гәрарымыза тәсир едән јени мәлумат аланда ејни ҹүр давранмалыјыг (w17.03 с. 16, 17).\nКиминсә һаггында мәнфи данышмаг нәјә ҝөрә дүзҝүн дејил?\nЧүнки бу, вәзијјәти ҝәрҝинләшдирир. Һәмчинин јадда сахламалыјыг ки, һаглы да олсаг, һагсыз да киминсә писинә данышмаг мәсәләни һәлл етмир (w17.04 с. 21).\nҜӨЗӘТЧИ ГҮЛЛӘСИ (ТӘЛИМ НӘШРИ) ијун 2017\nЈадыныздадырмы? Декабр 2016\nЈадыныздадырмы? Ијун 2016


Q=4	C=2	SS=0	LS=1	PS=0	DC=0	LC=0	SD=0	BS=2	G0=119	G1=102	G2=54	DLID=az_RU	BODY=Фәдакарлыг руһуну горујун | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Раратонга Самоа Таити Увеа Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар мизо море нгабар ндебеле ндонга нзема нјанека оромо осетин пангасинан папјаменто (Аруба) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар тви телугу тигре тсонга тумбука түрк урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Ким ардымҹа ҝәлмәк истәјирсә, гој өзүнү инкар етсин» (МАТ. 16:24).\nДахилимиздә худбинлијин олуб-олмадығыны Мүгәддәс Китаб васитәсилә неҹә јохлаја биләрик?\nШаул падшаһын нүмунәси бизи нәдән чәкиндирир?\nПетер худбинлијин өһдәсиндән ҝәлмәјин мүмкүн олдуғуну неҹә ҝөстәрди?\n1. Иса фәдакарлыға даир һансы мүкәммәл нүмунәни гојмушду?\nЈЕР ҮЗҮНДӘ олдуғу мүддәтдә Иса фәдакарлыға даир мүкәммәл нүмунә гојмушду. О, Аллаһын ирадәсини јеринә јетирмәји өз истәк вә раһатлығындан үстүн тутурду (Јәһ. 5:30). Ишҝәнҹә дирәјиндә өләнәдәк садиглијини горумагла о сүбут етди ки, онда олан фәдакарлыг руһу түкәнмәздир (Филип. 2:8).\n2. Фәдакарлыг руһуну неҹә тәзаһүр етдирә биләрик вә бу нә үчүн ваҹибдир?\n2 Исанын давамчылары олан бизләр дә фәдакарлыг руһу тәзаһүр етдирмәлијик. Бәс фәдакарлыг руһу нә демәкдир? Садә сөзлә десәк, бу, башгаларына көмәк етмәк үчүн онларын марагларыны өзүмүзүнкүндән үстүн тутмаға һазыр олмаг демәкдир. Мүәјјән мәнада, бу руһ худбинлијин әксидир. (Матта 16:24 ајәсини оху.) Фәдакарлыг руһу сајәсиндә биз өз һисс вә гәрарларымызы башгаларынкындан үстүн тутмајаҹағыг (Филип. 2:3, 4). Иса да өјрәдирди ки, фәдакарлыг руһу бизим ибадәтимизин өзәјидир. Бизи фәдакарлыг руһуну ҝөстәрмәјә тәшвиг едән мәсиһчи мәһәббәти Исанын һәгиги давамчыларынын ән башлыҹа ҹәһәтидир (Јәһ. 13:34, 35). Фәдакарлыг руһуну әкс етдирән үмумдүнја гардашлығын бир һиссәси олмағын ҝәтирдији хејир-дуалар үзәриндә бир дүшүнүн!\n3. Биздә олан фәдакарлыг руһуну нә јох едә биләр?\n3 Бунунла белә, биздә олан фәдакарлыг руһуну зәли кими сормаға чалышан бир дүшмәнлә үз-үзәјик. Бу дүшмән биздә баш галдыран худбинликдир. Адәмлә Һәвванын неҹә худбин даврандыгларыны јадыныза салын. Һәвванын үрәјиндән Аллаһ кими олмаг кечирди вә о, бу худбин истәјинә ујғун һәрәкәт етди. Әри дә худбинҹәсинә арвадыны разы салмаға чалышды (Јар. 3:5, 6). Адәмлә Һәвва һәгиги ибадәтдән үз чевирдикдән сонра да Иблис инсанлары худбинлијә тәһрик едирди. О, һәтта Исаны сынаға чәкәркән дә ону худбинлијә сөвг етмәјә чалышмышды (Мат. 4:1—9). Бу ҝүн Шејтан инсанлары бир чох саһәләрдә худбин давранмаға тәһрик едәрәк онлары мәһарәтлә аздырыр. Биз бу мәсәләјә бармагарасы јанашмамалыјыг, чүнки бүтүн дүнјаны бүрүјән худбинлик руһуна биз дә јолуха биләрик (Ефес. 2:2).\n4. а) Һал-һазырда худбинлијә мејилдән јаха гуртармаг мүмкүндүрмү? Изаһ един. б) Һансы суаллары мүзакирә едәҹәјик?\n4 Худбинлији дәмир үзәриндә әмәлә ҝәлән паса бәнзәтмәк олар. Әҝәр дәмир әшја һәр һансы маддәләрин тәсиринә мәруз галарса, пасланмаға башлаја биләр. Ән бөјүк тәһлүкә исә, јаранмыш пасы ҝөрмәмәзликдән ҝәлиб онун дәмири тамамилә чүрүтмәсинә јол вермәкдир. Ејнилә, һал-һазырда гејри-камилликдән вә худбинлијә мејилдән јаха гуртармаг мүмкүн олмаса да, бу кими мејилләрә гаршы сајыглығымызы горумалы вә мүбаризә апармалыјыг (1 Кор. 9:26, 27). Бәс биз өзүмүздә худбинлијин әламәтләрини неҹә сезә биләрик? Вә биздә олан фәдакарлыг руһуну даһа неҹә јетишдирә биләрик?\nМҮГӘДДӘС КИТАБ ВАСИТӘСИЛӘ ӨЗҮНҮЗҮ ЈОХЛАЈЫН\n5. а) Мүгәддәс Китаб һансы мәнада ҝүзҝүјә бәнзәјир? (Мәгаләнин әввәлиндәки шәклә бах.) б) Худбинлик мәсәләсиндә өзүмүзү јохлајаркән нәдән гачмалыјыг?\n5 Заһири ҝөрүнүшүмүзү јохламаг үчүн ҝүзҝүдән истифадә етдијимиз кими, дахилимизи јохламаг вә тапдығымыз гүсурлары дүзәлтмәк үчүн дә Мүгәддәс Китабдан истифадә етмәлијик. (Јагуб 1:22—25 ајәләрини оху.) Лакин ҝүзҝүдән јалныз дүзҝүн истифадә етдијимиз тәгдирдә онун бизә көмәји дәјә биләр. Мисал үчүн, ҝүзҝүјә өтәри бахсаг, хырда, лакин ваҹиб гүсурлары ҝөздән гачыра биләрик. Јахуд биз ҝүзҝүјә бир күнҹдән бахсаг, өзүмүзлә јанашы башгасыны да ҝөрә биләрик. Ејнилә, Мүгәддәс Китабын биздә худбинлик кими гүсурлары ҝөстәрмәсини истәјириксә, биз ону өтәри охумамалы вә ја башгаларында сәһв тутмаг үчүн истифадә етмәмәлијик.\n6. Камил гануна неҹә бағлы гала биләрик?\n6 Биз Аллаһын Кәламыны мүнтәзәм, һәтта һәр ҝүн охусаг белә дахилимиздә јетишән худбинлик руһунун ҹүҹәртиләрини сезмәјә биләрик. Бу неҹә мүмкүндүр? Ҝәлин дүшүнәк: Јагубун ҝүзҝү илә бағлы чәкдији нүмунәдә проблем адамын ҝүзҝүјә диггәтлә бахмамағы дејилди. О јазыр ки, адам ҝүзҝүдә «өзүнә бахыр». Јагуб бурада диггәтлә вә ја һәртәрәфли бахмаг мәнасыны верән јунан сөзүндән истифадә едир. Бәс онда һәмин адам нәји дүз етмәмишди? Јагуб әлавә едир: «О... чыхыб ҝедир вә дәрһал ҝөрүнүшүнү унудур». Бәли, о, өзүнә әл ҝәздирмәдән ҝүзҝүдән узаглашыр. Ағыллы адам исә тәкҹә «камил ганунуна диггәтлә [бахмыр]», һәмчинин «она бағлы [галыр]». Һәмин адам Аллаһын Кәламынын камил ганунундан узаглашмаг әвәзинә, орада јазыланлара гәтијјәтлә риајәт етмәјә чалышыр. Иса да нөвбәти сөзләри дејәркән охшар фикир сөјләмишди: «Әҝәр мәним сөзләрими гәлбиниздә сахласаныз, демәли, сиз, һәгигәтән, мәним шаҝирдләримсиниз» (Јәһ. 8:31).\n7. Мүгәддәс Китаб васитәсилә худбинлијә мејилли олуб-олмадығымызы неҹә јохлаја биләрик?\n7 Буна ҝөрә дә худбинликлә мүбаризәдә гәләбә чалмаг үчүн, илк нөвбәдә, Аллаһын Кәламыны диггәтлә охумаг лазымдыр. Бу, сизә диггәт јетирмәли олдуғумуз саһәләри ҝөрмәјә көмәк едәҹәк. Лакин бунунла кифајәтләнмәјин. Дәрин ахтарышлар апарын. Мүгәддәс Китаб һадисәсини тәсәввүрүнүздә ајдын ҹанландырмаг үчүн өзүнүзә нөвбәти суаллары верин: «Мән белә вәзијјәтдә неҹә давранардым? Һәгигәтән дә, дүзҝүн аддым атардыммы?» Ән әсасы исә, охудугларынызын үзәриндә дүшүндүкдән сонра ону тәтбиг етмәјә чалышын (Мат. 7:24, 25). Ҝәлин ҝөрәк Шаул падшаһын вә һәвари Петерин һадисәсини арашдырмаг бизә фәдакарлыг руһуну горумаға неҹә көмәк едә биләр.\nШАУЛ ПАДШАҺЫН ҺӘРӘКӘТЛӘРИНДӘН НӘТИҸӘ ЧЫХАРЫН\n8. Шаул падшаһлығынын әввәлиндә неҹә инсан иди вә о, буну неҹә ҝөстәрирди?\n8 Исраилин падшаһы Шаул худбинлијин фәдакарлыг руһуну јејиб-битирә биләҹәјинин бариз нүмунәсидир. Падшаһлығынын әввәлиндә Шаул садә вә тәвазөкар инсан иди (1 Шам. 9:21). О, һакимијјәтинә гаршы дејинән исраиллиләри ҹәзаландырмады, һалбуки о, Аллаһын она вердији мөвгејин мүдафиәси наминә буну едә биләрди (1 Шам. 10:27). Шаул падшаһ аммонлулар үзәриндә гәләбә чалдыглары дөјүшдә исраиллиләрә башчылыг етмәклә Аллаһын руһунун рәһбәрлијини гәбул етди. Һәр шејдән әлавә, о, чалдығы гәләбәјә ҝөрә иззәти тәвазөкарлыгла Јеһоваја верди (1 Шам. 11:6, 11—13).\n9. Худбин дүшүнҹә Шаулун үрәјиндә неҹә көк салды?\n9 Лакин вахт кечдикҹә пас дәмири чүрүтдүјү кими, Шаул худбин дүшүнҹәнин вә гүрурун онда көк салмасына јол верди. Амалеглиләрлә дөјүшдә галиб ҝәләндә о, өз истәкләрини Јеһоваја итаәткарлыгдан үстүн тутду. Шаул Аллаһын әмр етдији кими, һәр шеји мәһв етмәк әвәзинә, аҹҝөзлүк едәрәк онлары мәнимсәди. Һәмчинин гүрурланыб өзүнә абидә гојдурду (1 Шам. 15:3, 9, 12). Шамуел пејғәмбәр онун тутдуғу бу ишдән Јеһованын наразы олдуғуну дејәндә Шаул диггәти Аллаһын әмриндән јеринә јетирдији һиссәјә јөнәлтмәклә вә сәһвинә ҝөрә башгаларыны ҝүнаһландырмагла өзүнә һагг газандырды (1 Шам. 15:16—21). Үстәлик, тәкәббүрә гапылмыш Шаул Аллаһы разы салмагдан чох, инсанларын ҝөзүндән дүшмәмәјин дәрдини чәкирди (1 Шам. 15:30). Бәс биз фәдакарлыг руһуну горумаг үчүн Шаулун әһвалатындан бир ҝүзҝү кими неҹә истифадә едә биләрик?\n10, 11. а) Фәдакарлыг руһуну горумаға даир Шаулун һадисәсиндән нә өјрәнирик? б) Шаулун пис нүмунәсини изләмәмәк үчүн нә едә биләрик?\n10 Биринҹиси, Шаулун нүмунәси ҝөстәрир ки, әввәлләр фәдакарлыг руһу ҝөстәрмәјимиз инди дә автоматик олараг белә галаҹағымызы зәнн етмәјә әсас вермир (1 Тим. 4:10). Унутмајаг ки, Шаул әввәл-әввәл јахшы башламышды вә Аллаһ ондан разы иди. Амма о, үрәјиндә баш галдыран худбинлијә мејли гопарыб атмады. Вә нәтиҹәдә, Јеһова Шаулу итаәтсизлијинә ҝөрә рәдд етди.\n11 Икинҹиси, диггәтимизи јалныз јахшы ишләримизә ҹәмләмәкдән вә дүзәлтмәли олдуғумуз ҹәһәтләримизә ҝөз јуммагдан гачмалыјыг. Бу, ҝүзҝүјә баханда үзүмүздәки һәр һансы ләкәни ҝөрүб әһәмијјәт вермәдән әјнимиздәки јени палтара бахмаға бәнзәјәрди. Һәтта, Шаул кими, өзүмүздән разы олмасаг да, бу јола сүрүкләјә биләҹәк истәнилән мејилдән гәти узаг дурмалыјыг. Әҝәр мәсләһәти гәбул едириксә, ҝәлин нөгсанларымызы кичилдәрәк вә ја башгаларынын бојнуна атараг өзүмүзә бәраәт газандырмајаг. Шаулдан фәргли олараг, верилән мәсләһәтләри үрәкдән гәбул едәк. (Мәзмур 141:5 ајәсини оху.)\n12. Ҹидди ҝүнаһа јол верәндә фәдакарлыг руһу неҹә көмәк едә биләр?\n12 Бәс әҝәр ҹидди ҝүнаһа јол вермишиксә, онда неҹә? Шаул өз ад-саныны горумаға чалышды вә бу, она руһани ҹәһәтдән дирчәлмәјә мане олду. Анҹаг фәдакарлыг руһу бизә гәтијјәтсизлијин өһдәсиндән ҝәлмәјә вә лазыми дәстәји алмаға көмәк едә биләр (Сүл. мәс. 28:13; Јаг. 5:14—16). Мәсәлән, бир гардаш 12 јашындан порнографијаја бахмаға башламышды вә бу вәрдишини он илдән чох ҝизләтмишди. О бөлүшүр: «Әл чәкә билмәдијим бу әмәлими һәјат јолдашыма вә ағсаггаллара етираф етмәк чох чәтин иди. Амма мән буну етдим, елә бил, үстүмдән дағ бојда јүк ҝөтүрүлдү. Хидмәти көмәкчиликдән чыхарыланда бәзи достларым мәјус олдулар, санки, бүтүн үмидләрини пуч етмишдим. Анҹаг әминәм ки, хидмәтим инди Јеһованы даһа чох разы салыр, нәинки порнографијаја баханда. Мәним үчүн дә ән ваҹиби елә будур».\nПЕТЕР ХУДБИНЛИЈӘ ГАЛИБ ҜӘЛДИ\n13, 14. Петер худбинлијә мејилли олдуғуну неҹә ҝөстәрди?\n13 Исадан тәлим алан һәвари Петер фәдакарлыг руһу тәзаһүр етдирирди (Лука 5:3—11). Бунунла белә, о, худбинлик хүсусијјәти илә дә мүбаризә апарырды. Мәсәлән, һәвари Јагуб вә Јәһја Аллаһын Падшаһлығында Исанын сағында-солунда мөтәбәр мөвгејә малик олмаг истәдикләрини билдирәндә Петер өзүндән чыхды. Ола билсин, Петер дүшүнүрдү ки, бу јерләрдән бири она мәхсус олмалыдыр, чүнки Иса артыг Петерә демишди ки, о, хүсуси рола саһиб олаҹаг (Мат. 16:18, 19). Һәр бир һалда, Иса Јагуб вә Јәһјаны, о ҹүмләдән Петери вә диҝәр һәвариләри гардашлары үзәриндә худбинҹәсинә «ағалыг» етмәк севдасындан чәкиндирди (Марк 10:35—45).\n14 Иса Петерин дүшүнҹә тәрзинә дүзәлиш едәндән сонра да о, өзү илә мүбаризә апармаға давам едирди. Иса һәвариләринә мүвәггәти олараг ону тәрк едәҹәкләрини дејәндә Петер јалныз өзүнүн садиг галаҹағыны иддиа етмәклә башгаларыны алчалтды (Мат. 26:31—33). Лакин онун өзүнә архајын олмағы әсассыз иди, чүнки елә һәмин ҝеҹә о, фәдакарлыг руһуну ҝөстәрә билмәди. Петер о гәдәр ҹанынын һајына галмышды ки, нәтиҹәдә, Исаны дүз үч дәфә инкар етди (Мат. 26:69—75).\n15 Бу јыхылыб-галхмалара рәғмән, Петерин һәјаты бизим үчүн әсил нүмунәдир. Петер ҝөстәрдији сәјин вә Аллаһын мүгәддәс руһунун көмәји сајәсиндә јанлыш дүшүнҹә тәрзинә галиб ҝәлди, еләҹә дә тәмкинлик вә фәдакар мәһәббәт тәзаһүр етдирди (Галат. 5:22, 23). О, әввәлләр мәғлуб олдуғу сынаглардан гат-гат шиддәтли сынагларын өһдәсиндән ҝәлә билмишди. Мәсәлән, һәвари Павел башгаларынын јанында она ирад билдирәндә о, тәвазөкарлыг ҝөстәрди (Галат. 2:11—14). Данлаг ешидән Петер Павелин ирадынын онун шанына хәләл ҝәтирдијини дүшүнәрәк үрәјиндә кин сахламады. О, Павелә мәһәббәт ҝөстәрмәјә давам етди (2 Пет. 3:15). Петерин нүмунәси бизә өзүмүздә фәдакарлыг руһуну јетишдирмәјә көмәк едә биләр.\nИрад ешидән Петер неҹә һәрәкәт етди? Биз дә белә даврана биләрикми?(15-ҹи абзаса бах)\n16. Чәтин вәзијјәтләрдә фәдакарлыг руһуну неҹә тәзаһүр етдирә биләрик?\n16 Үзләшдијиниз мүхтәлиф вәзијјәтләрдә неҹә даврандығыныз үзәриндә дүшүнүн. Петер вә һәвариләр тәблиғ етдикләринә ҝөрә һәбс едилиб дөјүләндә онлар «Исанын ады наминә тәһгирә лајиг ҝөрүлдүкләринә ҝөрә» севинирдиләр (Һәв. иш. 5:41). Сиз дә тәгибләрә фәдакарлыг руһу ҝөстәрәрәк Петери тәглид етмәк вә Исанын изләри илә ҝетмәк фүрсәти кими баха биләрсиниз. (1 Петер 2:20, 21 ајәләрини оху.) Үстәлик, бу ҹүр дүшүнҹә тәрзи сизә ағсаггаллардан ешидә биләҹәјиниз тәнбеһи гәбул етмәјә көмәк едәр. Күсүб-инҹимәк әвәзинә, Петердән нүмунә ҝөтүрүн (Ваиз 7:9).\n17, 18. а) Руһани мәгсәдләрлә бағлы өзүмүзә һансы суаллары верә биләрик? б) Үрәјимиздә худбинлијин баш галдырдығыны һисс едириксә, нә етмәлијик?\n17 Руһани мәгсәдләрә ҝәлдикдә дә Петерин нүмунәсиндән јарарлана биләрсиниз. Сиз бу мәгсәдләрә фәдакарлыг руһу тәзаһүр етдирмәклә наил ола биләрсиниз. Лакин еһтијатлы олун ки, руһани мәгсәдә ҹан атмаг мөвге далынҹа гачмаға чеврилмәсин. Буна ҝөрә дә өзүнүздән сорушун: «Мән нәјә ҝөрә хидмәтими тәкмилләшдирмәк вә ја ҝенишләндирмәк истәјирәм: башгаларындан тәриф ешитмәк үчүн, јохса Јагубла Јәһја кими, даһа чох сәлаһијјәтә малик олмаг үчүн?»\n18 Үрәјиниздә худбинлик баш галдырдығыны ҝөрәндә дүшүнҹәләринизә вә һиссләринизә дүзәлиш вермәси үчүн Јеһовадан көмәк истәјин; сонра исә әлиниздән ҝәләни един ки, диггәтинизи өзүнүзә јох, Јеһованы иззәтләндирмәјә ҹәмләјәсиниз (Мәз. 86:11). Һәмчинин гаршыныза елә мәгсәдләр гојун ки, диггәти өзүнүзә ҹәлб етмәјәсиниз. Мәсәлән, руһун бәһрәсинин сизин үчүн хүсусилә чәтин олан ҹәһәтләри үзәриндә даһа чох ишләјә биләрсиниз. Јахуд әҝәр сиз јығынҹагда чыхыш едәҹәјиниз бәндләрә ҹанла-башла һазырлашыр, лакин Падшаһлыг залынын јығышдырылмасында бир о гәдәр һәвәсли дејилсинизсә, онда Ромалылара 12:16 ајәсиндәки мәсләһәти тәтбиг етмәји гаршыныза мәгсәд гоја биләрсиниз. (Ајәни оху.)\n19. Аллаһын Кәламынын ҝүзҝүсүнә баханда ҝөрдүјүмүз шејләрә ҝөрә руһдан дүшмәмәк үчүн нә едә биләрик?\n19 Аллаһын Кәламынын ҝүзҝүсүнә баханда вә өзүмүздә гүсурлар, һәтта худбинлијин әламәтләрини ҝөрәндә руһдан дүшә биләрик. Әҝәр ејни шеј сизинлә дә баш верибсә, Јагубун һаггында бәһс етдији вә проблемләринин өһдәсиндән уғурлу ҝәлмиш адамын нүмунәси үзәриндә дүшүнүн. Јагуб инсанын өзүндә ҝөрдүјү проблемләри нә гәдәр тез һәлл етдијини, јахуд һәр нөгсаныны арадан галдыра билдијини вурғуламыр, әксинә, о билдирир ки, һәмин адам «камил ганунуна... бағлы [галыр]» (Јаг. 1:25). О, ҝүзҝүдә ҝөрдүјүнү јадда сахлајыр вә өз үзәриндә ишләјир. Бәли, өзүнүзә мүсбәт ҝөзлә бахмаға чалышын вә гејри-камиллијинизә таразлы јанашын. (Ваиз 7:20 ајәсини оху.) Камил гануна диггәтлә бахмаға давам един вә өзүнүздә олан фәдакарлыг руһуну горумаға чалышын. Јеһова, гејри-камил олмаларына бахмајараг, Онун лүтфүнү вә хејир-бәрәкәтини газанан минләрлә баҹы-гардаша көмәк етдији кими, сизә дә көмәк етмәјә һазырдыр.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Март 2014


Q=12	C=12	SS=0	LS=0	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=Nur-az.com - Сурија ордусу Идлибдә Түркијәнин әмәлијјат отағынын јахынлығына чатды\nСурија ордусу гәфләтән әмәлијјат истигамәтини дәјишәрәк өз һүҹум охуну Идлибин шәргиндә јерләшән Кәфәр Һәләб мәнтәгәсиндән Тәфтәназ шәһәринә тәрәф јөнәлдиб.\n“Спутник”-ин вердији хәбәрә ҝөрә, Идлибдә јерләшән Тәфтәназ һава базасы Түркијәнин террорчуларла бирҝә әмәлијјат отағы вә стратежи мәркәз сајылыр. Анкара бир нечә вахт бундан әввәл Тәфтәназ вә Сәрминдә 900 һәрби автомобил вә силаһ-сурсат јерләшдириб.\nСуријалы гүввәләр бу истигамәтдә Мәаррат ән-Нәсан гәсәбәсиндә террорчуларын мөвгеләрини ракет вә артиллерија атәшинә тутараг Ҹәбһәтүн-нүсрә террорчуларыны гәсәбәдән чыхарыб вә бу мәнтәгәдә нәзарәти әлә алыб.\nСурија ордусунун хүсуси бригадасы олан 25-ҹи бригадада олан һәрби мәнбә билдириб ки, Мәаррат ән-Нәсан гәсәбәси Тәфтәназ һава базасынын шималында јерләшир вә орду гүввәләри гәсәбәјә вә Тәфтәназ һава базасына тәрәф ирәлиләмәјә тәлаш едир.\nТәфтәназ һава базасы һал-һазырда Түркијә вә Ҹәбһәтул-вәтәнијјәт-тәһририн јанында фәалијјәт ҝөстәрән Әнсарут-тоһид, Әҹнадул-Гафгаз, Ҹәбһәтүн-нүсрә террор групларынын бирҝә әмәлијјат отағыдыр.\nÖтән һәфтә Сурија вә мүгавимәт гүввәләринин ирәлиләјишләринин ардынҹа Түркијә бу базада террор групларынын башчылары илә мүһүм иҹлас кечирди.\n341 дәфә бахылыб


Q=0	C=0	SS=0	LS=0	PS=0	DC=0	LC=0	SD=0	BS=0	G0=35	G1=34	G2=21	DLID=az_RU	BODY=Ҝүрҹүстандакы ҝәнҹләр Улу Јараданларыны хатырладылар\nӘввәлки сәһифәләрдә һаггында охудуғумуз инсанларын чоху «ҹаванлыг ҝүнләриндә Улу Јараданыны хатырла»јан ҝәнҹләрдир (Ваиз 12:1). Әслиндә, Ҝүрҹүстанда олан 3197 өнҹүлүн үчдә бири 25 вә ондан ашағы јашдадыр. Ҝүрҹүстандакы ҝәнҹләрин әксәријјәтинин белә фәал олмасына сәбәб нәдир?\nБуна бир нечә амил тәсир едиб. Биринҹиси, Ҝүрҹүстанда аилә үзвләринин бир-бири илә мүнасибәти сыхдыр. Беш ушағыны һәгигәтдә бөјүдән Константин дејир: «Мәни һәгигәтә ҹәлб едән Јеһованын гајғыкеш Аллаһ олмасы иди. Ушагларым оланда чалышырдым ки, онлар да өзләрини мәним јанымда раһат һисс етсинләр».\nҮч ушағы олан Малхази вә арвады әлләриндән ҝәләни едирдиләр ки, аилә телләри мөһкәм олсун. О дејир: «Вахташыры ушагларымыздан биздә вә бир-бириләриндә нәләри гијмәтләндирдикләрини сорушуруг. Сонра онлара дејирик ки, буну аиләви ибадәт заманы бөлүшсүнләр. Нәтиҹәдә, онлар башгаларыны гијмәтләндирмәји вә онларда јахшы шејләри ҝөрмәји өјрәндиләр».\n«Инди даһа мәналы һәјат сүрүрәм!»\nУшагларыны Јеһованын јолунда бөјүдән валидејнләрә ағсаггаллар да дәстәк олурду. Бунун үчүн онлар ушаглара лап кичик јашларындан ишләр тапшырырдылар. Он бир јашында вәфтиз олмуш Нестори дејир: «Һәлә лап балаҹалығымдан ағсаггаллар мәнә кичик ишләр верирдиләр. Бунун сајәсиндә өзүмү јығынҹағын бир һиссәси һисс едирдим».\nБаҹы-гардашларын нүмунәси вә ағсаггалларын дајағы да ваҹиб рол ојнајыр. Несторинин гардашларындан бири олан Коба дејир: «Баҹы-гардашымдан фәргли олараг, мән јенијетмә јашларында ипә-сапа јатмамышам. Амма мәним үчүн нүмунә олан бир ағсаггал һеч вахт мәни гынамырды, баша дүшмәјә чалышырды. Јеһоваја ҝери дөнмәјимдә онун ролу бөјүк олуб».\nҺал-һазырда Нестори вә Коба доғма баҹылары Мари илә бирликдә уҹгар әразидә хидмәт едирләр. Коба дејир: «Инди даһа мәналы һәјат сүрүрәм!»\n«Ушагларым һәгигәт јолунда јеријир»\nУшагларын тәрбијәсиндә валидејнләрә көмәк етмәк үчүн филиал теократик лајиһәләрә ҹаван мәсиһиләри дәвәт едир. Филиал комитәсинин бир үзвү дејир: «Биз ҝәнҹләри чох гијмәтләндиририк, буна ҝөрә дә онлара гаршыларына гојдуглары руһани мәгсәдләрә чатмалары үчүн дәстәк олуруг».\nҜүрҹүстандакы Јеһованын Шаһидләри бејнәлхалг програм хидмәтчиләри илә бирликдә Тбилисидәки топланты залынын тикинтисиндә ишләјибләр\nЈеткин баҹы-гардашларла бирҝә чалышмаг вә онларла үнсијјәтдә олмаг ҝәнҹләрә ҝүҹлү тәсир бағышлајыр. Тбилисидә бејнәлхалг бригада илә бирҝә топланты залынын тикинтисиндә ишләјән Мамука дејир: «Бу ҹүр бејнәлхалг лајиһәләр заманы башгаларындан нәсә өјрәнмәк үчүн чохлу имканым олду. Мән бурада мүәјјән баҹарыглара јијәләнмәклә јанашы, руһани ҹәһәтдән дә чох шеј өјрәндим».\nЈахын аилә мүнасибәтләри, ағсаггалларын дәстәји вә баҹы-гардашларын ҝөзәл нүмунәси Ҝүрҹүстандакы ҝәнҹләрә мүсбәт тәсир едиб. Бу ҝәнҹләрин валидејнләри һәвари Јәһјанын дедији сөзләрә шәрикдирләр: «Мәним үчүн ушагларымын һәгигәт јолунда јеридикләрини билмәкдән бөјүк хошбәхтлик ола билмәз» (3 Јәһ. 4).\nТәрҹүмә ишинин ҝүҹләндирилмәси\n2013-ҹү илдә Рәһбәрлик Шурасы ҝөстәриш верди ки, һәр филиал өз әразисиндә башга һансы дилләрдә әдәбијјатлара еһтијаҹ олдуғуну арашдырсын. Мәгсәд даһа чох инсана хош мүждәни чатдырмаг иди.\nБеләликлә, Ҝүрҹүстан филиалы гәрара ҝәлди ки, бәзи нәшрләри сван вә мегрел дилинә тәрҹүмә етсин. Бу ики дил ҝүрҹү дилинә елә јахындыр ки, һәтта бәзиләри онларын диалект дил олдуғуну һесаб едир.\nСванетидән олан өнҹүлләр јазыр: «Сванлар иманлы халгдыр вә Мүгәддәс Китаба дәрин һөрмәт бәсләјир. Һәтта әдәбијјат ҝөтүрмәк истәмәјәнләр белә, сван дилиндә олан нәшрләри ҝөтүрүрдү».\nМегрел дилиндә јығынҹаг кечирилмәјә башлајанда бу дилдә данышан тәблиғчиләр чох севиндиләр. Ҝәнҹ өнҹүл Ҝига дејир: «Инди фикирләрими өз сөзләримлә ифадә едә билирәм. Даһа шәрһими бејнимдә тәрҹүмә етмәјә еһтијаҹ јохдур».\nТкаиада мегрелдилли јығынҹагда ағсаггал кими хидмәт едән Зури өз һиссләрини бөлүшүр: «Һәјатымда һәм севинҹли, һәм кәдәрли анлар чох олуб, амма бунларын һеч бири мәни ағлатмајыб. Илк дәфә јығынҹагда мегрел дилиндә һәмд нәғмәсини охујанда ичи мән гарышыг һеч ким ҝөз јашларыны сахлаја билмәди».\nСон әламәтдар һадисәләр\n2013-ҹу ил апрелин 6-сы, шәнбә ҝүнү Ҝүрҹүстандакы Јеһованын Шаһидләринин тарихиндә әламәтдар бир һадисә баш верди: тәмир едилмиш вә ҝенишләндирилмиш филиал комплекси, топланты залы вә јени Мүгәддәс Китаб мәктәбинин бинасы Јеһоваја һәср олунду. Рәһбәрлик Шурасынын үзвү Девид Сплејн гардаш мәрузә илә чыхыш етди. Јерли баҹы-гардашлар гапыларыны 24 өлкәдән ҝәлмиш 338 гонағын үзүнә ачды.\nНөвбәти ҝүн Девид гардаш хүсуси мәрузә илә чыхыш етди. Өлкәнин һәр јериндә олан јығынҹагларда 15 200 нәфәр аудио-видеоәлагә васитәсилә бу програма гулаг асды. Ҝүрҹүстан илк дәфә иди ки, бу ҹүр бөјүк бејнәлхалг тәдбирә ев саһиблији едирди. Баҹы-гардашларын бир-бириләрини руһландырмасы вә дујдуглары севинҹ һәр кәсә дәрин тәсир бағышлады. Бир ҝәнҹ гардаш дејир: «Мән инди билдим ки, јени дүнја неҹә олаҹаг».\nТбилисидә филиалын һәсролунмасы, 2013-ҹү ил\nӘввәлләр Мәсиһи әр-арвадлар үчүн Мүгәддәс Китаб Мәктәби адланан Падшаһлыг Мүждәчиләри Мәктәби Ҝүрҹүстандакы баҹы-гардашлар үчүн әсл әнамдыр. Бу мәктәбин 2013-ҹү илдән бәри 200-дән чох мәзуну олуб. Алдыглары тәһсилә ҝөрә үрәкдән миннәтдар олан мәзунлар истәнилән јердә хидмәт етмәјә һазырдырлар.\n«Ирәлидәки шејләрә ҹан атырыг»\nИлк тәблиғчиләрин ҹәсарәти сајәсиндә хош хәбәри бүтүн Ҝүрҹүстан ешитди. Бу тәблиғчиләрин инсанлара вә Аллаһа олан севҝиси, ҝөстәрдикәри иман, ҹәсарәт вә тәшәббүс Јеһова тәрәфиндән бол-бол мүкафатландырылды.\nҺал-һазырда Ҝүрҹүстандакы 18 000-дән чох Јеһованын Шаһиди бу тәблиғчиләрин ҝөрдүјү иши давам етдирмәјә вә инсанлара Аллаһын Кәламынын ҝүҹүнүн шаһиди олмаларына көмәк етмәјә шаддырлар (Филип. 3:13; 4:13).\nҜүрҹүстан филиалынын комитә үзвләри: Вејн Томчук, Левани Копалиани, Ҹони Шаламберидзе, Мајкл Ҹонс


Q=14	C=0	SS=0	LS=14	PS=0	DC=0	LC=0	SD=0	BS=1	G0=12	G1=10	G2=6	DLID=az_RU	BODY=Бисмиллаһил Гасимил Ҹәббарин\nМүтәал Аллаһ өз китабында бујурур :\n"Зүлм едән кәсләрә үрәк бағламајын, мејл етмәјин вә архаланмајын ки, сизин Аллаһдан башга һеч бир јардымчы вә башчыныз олмадығы һалда од (Аллаһын гәзәби) сизә јетишәр вә Аллаһ тәрәфиндән сизә көмәк дә олунмаз". ("Һуд" сурәси, ајә 113)\nБилдијиниз кими бу ҝүнләрдә ишғалчы Исраил режими Фәләстиндә ушаглы-гадынлы ҝүнаһсыз инсанлары бомбалајыр вә бүтүн дүнја да буна тамаша едир. Азәрбајҹан иҹтимаијјәтиндә дә санки Гарабағ савашында Фәләстин Ермәнистана дәстәк верибмиш кими тәәсүрат јарадылыр вә пулуну вериб алдығымыз силаһлара ҝөрә бир Исраил пропагандасы апарылыр. Чох гәрибәдир: зүлмә, ишғала мәруз галан азәрбајҹанлылар, зүлм едән, ишғалчы Исраили дәстәкләјир. Бу ҝүн телеканалларымызда Исраилин бомбардманында дүнјасыны дәјишән инсанлар һаггында санки террористләрмиш кими "зәрәрсизләшдирилди" дејилир. Һалбуки онлар зүлмүн әли илә шәһид олан мәсум инсанлардыр. Бу хәбәрләр нәдән ирәли ҝәлир? Бу ҝүн каналларымызда олан рекламларын әксәријјәти Исраил ширкәтләринин мәһсулларынындыр. Тәбии ки, о рекламлардан ҝәлән ҝәлирә ҝөрә белә дејәҹәкләр.\nБиз һәр ҝүн дәфәләрлә Аллаһдан бизи немәт верилән шәхсләрин јолуна һидајәт етмәсини диләјирик. Аллаһын китабы олан Гурана нәзәр етдијимиз заман Һз. Мусанын (ә) өзүнү Аллаһын тәрәфиндән немәт верилән шәхс кими тәгдим етмәсинин шаһиди олуруг. Гуран Муса пејғәмбәрин бу барәдә олан сөзү бу ҹүр гејд олунур:\n"(Муса) деди: “Еј Рәббим! Мәнә немәт бәхш етдијин үчүн мән һеч вахт ҝүнаһкарлара арха олмајаҹағам!” ("Гәсәс" сурәси, ајә 17)\nҺз. Муса она немәт верилдији үчүн ҝүнаһкарлара арха олмајаҹағыны вурғулајыр. Одур ки, бизим дә Илаһи рәһмәтә туш ҝәләрәк, немәт верилән шәхсләрдән олмағымыз үчүн илк лазым олан шәрт ҝүнаһкар вә залымлара арха олмамагдыр. Биз Аллаһа ҝөрә Һз. Ибраһим (ә) кими ода дахил ола билмириксә, о һәзрәт кими өвладымыздан кечә билмириксә ән азы залымлара дәстәк олмагдан чәкинәк вә онларын инкишафына сәбәб олан мәһсуллары алмагдан имтина едәк. Чүнки алдығымыз һәр бир мәһсул мүсәлман халгларына гаршы истифадә олунан мәрмиләрә бәрабәрдир. Сизи Исраилә дәстәк верән ширкәтләри бајкот етмәјә вә мәһсулларыны алмамаға дәвәт едирәм! Үмид едирәм ки, бу јолла зәманә Имамынын гәлбинә севинҹ бәхш етмиш оларыг.\nВәссәламу әләјкум вә рәһмәтуллаһи вә бәрәкәтуһ\n"Милли-Мәнәви Дәјәрләр" Иҹтимаи Бирлијинин сәдри\nҺаҹы Абҝүл Сүлејманов\n1143 дәфә бахылыб


Q=5	C=5	SS=0	LS=0	PS=1	DC=0	LC=0	SD=0	BS=3	G0=36	G1=30	G2=15	DLID=az_RU	BODY=Мәсиһ Аллаһын сағындадыр | Иса пејғәмбәрин һәјаты\nМәсиһ Аллаһын сағындадыр\nҺӘВАРИЛӘРИН ИШЛӘРИ 7:56\nМӘСИҺ АЛЛАҺЫН САҒЫНДА ОТУРУБ\nШАУЛ МӘСИҺИН ШАҜИРДИ ОЛУР\nСЕВИНМӘЈӘ СӘБӘБИМИЗ ВАР\nИса Мәсиһ ҝөјә галхандан он ҝүн сонра Әллинҹи ҝүн бајрамында шаҝирдләрин үзәринә мүгәддәс руһ төкүлдү. Бу да Иса Мәсиһин артыг Аллаһын дәрҝаһында олдуғуну ҝөстәрди. Үстәлик, гаршыда баш верәҹәк һадисәләрин олаҹағына даир сүбут иди. Һәмчинин Мәсиһин шаҝирди Стефан дашгалаг олунмаздан өнҹә вурғуламышды: «Будур, мән ҝөјүн ачылдығыны вә инсан Оғлунун Аллаһын сағында дурдуғуну ҝөрүрәм» (Һәвариләрин ишләри 7:56).\nИса Мәсиһ ҝөјдә олдуғу мүддәтдә Мүгәддәс Китабда пејғәмбәрлик олунан хүсуси бир әмри ҝөзләјир. Давуд пејғәмбәр Аллаһдан илһам алараг јазмышды: «Јеһова ағама [Иса Мәсиһә] деди: “Дүшмәнләрини кәтил кими ајағынын алтына гојанадәк сағымда отур”». Бу мүддәт битәндән сонра о ҝедиб дүшмәнләринин арасында һакимијјәт сүрәҹәк (Зәбур 110:1, 2). Бәс онун дүшмәнләринә гаршы тәдбир ҝөрүлән вахта гәдәр о ҝөјдә нә едәҹәк?\nЕрамызын 33-ҹү илинин Әллинҹи ҝүн бајрамында мәсиһи јығынҹағы јаранды. Иса Мәсиһ ҝөјдән мәсһ олунмуш шаҝирдләри үзәриндә рәһбәрлик етмәјә башлады (Колослулара 1:13). О, тәблиғ ишиндә онлара истигамәт верир вә онлары ҝәләҹәк вәзифәләринә һазырлајырды. Һансы вәзифәјә? Өләнәҹән садиг галан кәсләр дирилиб Аллаһын Падшаһлығында Иса Мәсиһлә бирҝә падшаһлыг едәҹәк.\nҜәләҹәкдә падшаһ олаҹаг шәхсләрдән бири Шаул иди. О, даһа чох Рома ады олан Булус кими таныныр. Булус узун мүддәт Аллаһын Ганунунун гејрәтини чәкән јәһуди иди. Амма дин хадимләри она јанлыш истигамәт вермишдиләр; белә ки, о һәтта Иса Мәсиһин шаҝирди олан Стефанын дашгалаг олунмасыны дәстәкләмишди. Бундан сонра Ағанын шаҝирдләрини һәдәләјән вә онлары өлдүрмәк арзусу илә алышыб-јанан Булус Дәмәшгә јолланыр. Баш каһин Гајафадан алдығы сәлаһијјәтлә ора ҝедир ки, Иса Мәсиһин давамчыларыны тутуб Јерусәлимә ҝәтирсин (Һәвариләрин ишләри 7:58; 9:1). О, јол илә ҝедәркән гәфләтән парлаг бир ишыг онун әтрафына нур сачыр вә о, јерә јыхылыр. Гејбдән бир сәс дејир:\n— Шаул, Шаул, мәни нијә тәгиб едирсән?\n— Аға, сән кимсән?\n— Мән сәнин тәгиб етдијин Исајам (Һәвариләрин ишләри 9:4, 5).\nИса Мәсиһ Шаула әмр едир ки, Дәмәшгә ҝетсин вә ондан ҝөстәриш аланаҹан орада ҝөзләсин. Амма мөҹүзәви ишыг ону кор етдијинә ҝөрә о, ора башгасынын көмәјилә ҝедир. Дәмәшгдә јашајан Һәнәнја адлы бир шаҝирд дә ҝөрүнтү ҝөрүр. Мәсиһ она бир үнван дејиб Шаулун јанына ҝетмәји бујурур. Һәнәнја онун јанына ҝетмәјә горхур, амма Иса Мәсиһ она үрәк-дирәк верир: «Бу адам адымы халглара, о ҹүмләдән һөкмдарлара вә Исраил оғулларына билдирмәк үчүн сечдијим аләтдир». Шаулун ҝөзләри ачылыр вә о, Дәмәшгдә Иса Мәсиһ һаггында шәһадәт верәрәк онун Аллаһын Оғлу олдуғуну тәблиғ етмәјә башлајыр (Һәвариләрин ишләри 9:15, 20).\nИса Мәсиһин көмәји илә Шаул, јәни Булус вә диҝәр мүждәчиләр Мәсиһин башладығы тәблиғ ишини һәјата кечирмәјә мүвәффәг олдулар. Чүнки Аллаһ онларын ишләрини аванд едирди. Булусун Дәмәшгә ҝетдији јолда башына ҝәләнләрдән тәхминән 25 ил сонра о јазмышды ки, «мүждә сәма алтында јашајанларын һамысына тәблиғ едилиб» (Колослулара 1:23).\nБунун үстүндән илләр кечәндән сонра Иса Мәсиһ артыг гоҹалмыш севимли һәвариси Јәһјаја силсилә ҝөрүнтүләр верир. Јәһја Мүгәддәс Јазыларын «Вәһј» китабында тәсвир етдији бу ҝөрүнтүләр васитәсилә, демәк олар ки, сағ икән Иса Мәсиһин Падшаһлыг ҹалалында гајытдығыны ҝөрүр (Јәһја 21:22). Јәһја дејир: «Мән [Јәһја] мүгәддәс руһун тәсири илә Ағанын ҝүнүнә апарылдым» (Вәһј 1:10). Бәс Ағанын ҝүнү нә вахт олаҹаг?\nМүгәддәс Китаб пејғәмбәрликләрини диггәтлә арашдыранда мәлум олур ки, «Ағанын ҝүнү» мүасир дөврдә, 1914-ҹү илдә Биринҹи Дүнја мүһарибәсинин гопмасы илә башлајыб. О вахтдан бәри нечә илләрдир ки, мүһарибәләр, гырғынлар, аҹлыг, зәлзәләләр вә диҝәр һадисәләр баш алыб ҝедир. Бунунла да Иса Мәсиһ өз һүзуру вә дөврүн јекуну барәдә һәвариләринә дедији әламәт ҝениш мигјасда јеринә јетир (Мәтта 24:3, 7, 8, 14). Инди исә Аллаһын Падшаһлығы барәдә хош мүждә садәҹә Рома империјасынын әразисиндә јох, бүтүн дүнјада бәјан едилир.\nҺәвари Јәһја Аллаһдан илһам алараг бунларын нәјә ишарә етдијини изаһ едир: «Инди Аллаһымызын гүдрәти, хиласы, Падшаһлығы вә Мәсиһинин һакимијјәти јетишди» (Вәһј 12:10). Бәли, Иса Мәсиһин һәр јердә бәјан етдији Падшаһлыг артыг фәалијјәтдәдир.\nБу, Иса пејғәмбәрин бүтүн садиг давамчылары үчүн мөһтәшәм хәбәрдир. Онлар һәвари Јәһјанын сөзләринә шәрикдирләр: «Буна ҝөрә дә, еј ҝөјләр вә ҝөјләрин сакинләри, севинин! Јерә вә дәнизә исә вај олсун! Чүнки Иблис, вахтынын аз олдуғуну биләрәк, бөјүк гәзәблә јаныныза енди» (Вәһј 12:12).\nИса Мәсиһ артыг Аллаһын сағында отуруб ҝөзләмир. О, Падшаһ кими идарә едир вә тезликлә бүтүн дүшмәнләрини мәһв едәҹәк (Ибраниләрә 10:12, 13). Бизи һансы мөһтәшәм һадисәләр ҝөзләјир?\nИса Мәсиһ Аллаһын дәрҝаһына галхандан сонра нә илә мәшғул олмушду?\nАғанын ҝүнү нә вахт башлады вә бундан сонра һансы һадисәләр ваге олду?\nСевинмәјә һансы сәбәбләримиз вар?


Q=2	C=0	SS=0	LS=2	PS=0	DC=0	LC=0	SD=0	BS=1	G0=37	G1=28	G2=11	DLID=az_RU	BODY=Nur-az.com - Мәмур баҹармырса президент, декан, мүәллим баҹармырса ректор нә етмәли?\n22 Октјабр 2019\n21 Сәфәр 1441\n30 Меһр 1398\n10 Јанвар 2019\nМәмур баҹармырса президент, декан, мүәллим баҹармырса ректор нә етмәли?\nХалга зүлм едән мәмурлар, көк атмыш назирләр јериндән тәрпәнмир, данланан, говулан да "јетим-јесир" мәмурлардан башга бир кәс дејил\nИлләрдир бу инсанлара баша сала билмәдијимиз мәсәлә һагда бир даһа\n"Илјарымдыр АДУ-да ректор вәзифәсиндә ишләјирәм. Бу мүддәтдә дә тәләбәләри савадлашдыра билмәрәм. Истәсәм дә, буну едә билмәрәм. 4 илин тәләбәләринин хариҹи дил билмәмәләринә ҝәлинҹә, һәмин тәләбәләрин савадсыз олмасына декан вә мүәллим мәсулдур. Чүнки онлар чохдан ишләјир вә белә чыхыр ки, анҹаг өзләрини иттиһам едирләр" – Бу сөзләр Камал Абдуллаја мәхсусдур. Ректору олдуғу Азәрбајҹан Дилләр Университетиндә дејиб бу сөзләри.\nАдам Азәрбајҹан Милли Елмләр Академијасынын Һуманитар вә Иҹтимаи елмләр бөлмәсинин академик катиби, Азәрбајҹан Республикасынын милләтләрарасы, мултикултурализм вә дини мәсәләләр үзрә Дөвләт мүшавири олуб вә башга вәзифәләрдә чалышыб. Балаҹа адам дејил. Јазычыдыр, дилчидир, әдәбијјатчыдыр, мүәллимдир, ректордур. Чох тәәссүфләр олсун ки, һакимијјәт нүмајәндәләринин бурахдығы сәһви о да тәкрарлајыр вә неҹә ки, һакимијјәтдә отуранлара баша сала билмирик, ҝөрүнүр Камал мүәллимә дә бир һәгигәти баша салмаг чәтин олаҹаг. Чох тәәҹҹүблүдүр,\nҺәгигәтән дә бу ҹүр тәфәккүрә саһиб олан инсанлара неҹә зијалы дејилир, неҹә олур ки, бу ҹүр инсанлар ҝәлиб елм, маариф саһәсиндә јүксәк вәзифәләр тута билирләр. Јохса доғрудан да һакимијјәтә, өлкәмиздә елмә нәзарәт едән (гурум варса бу) гурума елә Камал Абдулла зеһнијјәтиндә инсанлар сәрф едир? Јохса Камал Абдулла бундан габаг јахшы иди, ҝүҹлү тәфәккүр тәрзи вар иди дә "јухарылара" гошуландан бәри ҝериләјиб?\n70 јашлы кишинин анламадығы билирсинизми нәдир? Бахын чыхыш едәркән дејир ки, мәсулијјәт декан вә мүәллимин үзәриндәдир. Мән баша дүшүрәм, әҝәр Камал мүәллим Азәрбајҹан Дилләр Университетинә беш-алты ҝүндүр ҝәлибсә мүмкүндүр орада лазым олан шәраити јарада билмәсин. Ахы ән азындан мүәллим һејәтијлә танышлығын өзү вахт апаран мәсәләдир. Амма өзү етираф едир ки, ил јарымдыр ки, һәмин университетин ректору вәзифәсини иҹра едир. Мән баша дүшүрәм, ола биләр ки, мүәллим һејәти ҹидди ҹәһдлә инсанларын савадланмасындан өтрү чалышмыр. Бәс ректора нә ҝәлиб? Бу бир ил јарым мүддәтиндә һәмин мүәллим вә деканы Камал Абдулла илк дәфә дејил ки, таныјыр. Бундан габаг да тәһсил оҹагларында чалышыб вә кифајәт гәдәр тәҹрүбәси олан адамдыр. Бу бир ил јарым мүддәт әрзиндә нә үчүн һәмин мүәллим вә декан барәсиндә лазыми өлчүләр ҝөтүрмәјиб?\nБу мәсәләдә ики нөгтә диггәт чәкир:\nЈа Камал Абдулланын бүтүн бунлардан хәбәри вар, ја јохдур. Јохдурса демәли вәзифәсини истәнилән шәкилдә иҹра едә билмир. Јох әҝәр варса ја өзү сәсини чыхартмајыб, ја да өзү дә бу савадсызлашдырма, күтләшдирмә просесинин тәркиб һиссәси, ајрылмаз бир парчасыдыр. Јәни ел мәсәлинин дилијлә десәк – јухары түпүрсән бығ, ашағы түпүрсән саггалдыр. Амма нә олурса олсун ҝәрәк тәһсилә, маарифә, ҝәләҹәјимиз олан ҝәнҹләрин ҝәләҹәјинә түпүрмәјәсән.\nЕлә һакимијјәт адамларымыз да бу ҹүрдүр. Дәфәләрлә бу ҹүр мәсәләләр ҝүндәмә ҝәлир. Бу һәгигәти нә һакимијјәтә, нә дә Камал мүәллим кими инсанлара чатдыра билмирик. Ахы биздә "балыг башындан ијләнәр" дејә бир ел мәсәли дә вар. Бу о демәкдир ки, башын өзү јахшы ишләмир. Баш јахшы ишләмәсә һөкм етдији ајаг, гол, ҝөз вә с. органлар да өз функсијасыны јахшы јеринә јетирә билмәз. Үстә ҝәл, әҝәр баш јахшы ишләмирсә онун ајаг олмаг вахты чохдан чатыб. Ираг, Ливија кими өлкәләрдә ишләмәјән башлары чохдан ајаглар алтына атыб әзибләр.\nБиз дәфәләрлә дөвләт сәвијјәли мүшавирәләрдә ҝөрмүшүк. Бүтүн ҝүнү мәмурлар данланыр. Бәзисини ити гован кими говурлар. Амма халг бу ҹүр уҹуз шоулара, "бу шәһәрдә" форматлы ҝүлүнҹ сәһнәләрә инанмыр. Чүнки халга зүлм едән мәмурлар, көк атмыш назирләр јериндән тәрпәнмир, данланан, говулан да "јетим-јесир" мәмурлардан башга бир кәс дејил.\nБир шеј дә вар ки, биздә онсуз да ашағы рүтбәли ишчиләр, мәмурлар данлананда халг бу мәнзәрәјә инанмыр. Чүнки нормал ағыл саһиби бүтүн бу баш верән һадисәләрдән башы ҝүнаһкар билир. Идарә едә билмирсәнсә рәдд олуб ҝетмәлисән. Идарә едә билмирсәнсә ја өзүн биләрәкдән белә едирсән, ја да сәнин баҹарығын јохдур. Даһа мүшавирә залындакы масанын јухары башында отуруб ҹамааты данламаг иш дејил. Өзүнү бу јолла тәмизә чыхара билмәзсән.